
Ordliste 


Forord 


Dette er ikke en lærebok i vanlig forstand. Jeg vil heller in- 
vitere til en liten vandring gjennom noen pali-tekster som jeg 
håper du vil finne interessante. Underveis skal jeg peke på og 
drøfte slike trekk ved språket som trengs for å forstå tekstene. 
Denne lille boken vil altså ikke gjøre deg fullt utlært i pali. 
Men når vi har vandret denne veien til ende og du har arbeidet 
deg gjennom disse sidene, kommer du til å ha et godt grunn- 
lag for å gå videre og lære mer pali, om du vil. 

Et problem mange støter på når de åpner en vanlig lære- 
bok i pali, er at disse bøkene er skrevet av spesialister som har 
et langt studium av språkfag bak seg. Det er for så vidt ikke så 
underlig. Skal man først skrive en bok om et emne, er det ikke 
noen ulempe om man er godt kjent med det man skriver om. 
Men den som studerer språk, blir også kjent med en stor 
mengde fagord og faguttrykk. Slik er det i alle fag, så dette er 
heller ikke så underlig. Fagordene gjør det lettere å snakke 
sammen om faget, siden vi da har presise ord for de forskjel- 

lige tingene som skjer innenfor fagområdet, og slipper å bruke 
lange forklaringer hver gang vi skal si noe. 

Likevel kan disse fagordene fortone seg som en ugjen- 
nomtrengelig mur for de uinnvidde, og mange som er interes- 
sert i å lære seg pali, mister motet når de støter på underlige 
grammatiske betegnelser som spesialistene glemmer å for- 
klare. 

Ikke misforstå meg — faguttrykk er et nyttig verktøy. Har 
man først forstått hva en hammer er, er det mye enklere og 
mer presist å bruke ordet *hammer” enn å bruke forklaringer 
som for eksempel “en jerngreie med skaft, til å slå inn spiker 
med”. Derfor kommer også jeg til å bruke grammatiske fag- 
ord. Men jeg vil i det minste forsøke å forklare hva jeg mener 
med disse ordene. 

En viss forståelse av grammatikken i et språk er helt nød- 
vendig for å forstå i hvilket forhold ordene står til hverandre, 
eller kort sagt: hvem som gjør hva. 

Når vi snakker norsk, bruker vi grammatiske regler uten å 
tenke over det. Sier vi for eksempel at “Per slo Hans,” er det 
ingen tvil om hvem som gjorde hva mot hvem. Vi bruker intu- 
itivt regelen om at det ordet som kommer først i setningen, 
viser til den aktive parten. Vi tenker bare ikke bevisst på den- 
ne regelen til vanlig. Men så sant du bruker norsk til daglig, 
kan du norsk grammatikk, uansett om du er klar over det eller 
ikke, og uansett om du har lært grammatikkens fagord eller 
ikke. Derfor vil jeg ta utgangspunkt i norsk språkbruk, det vil 
si norsk grammatikk, for å forklare spesielle grammatiske de- 
taljer på pali. 

Når vi skal lære et annet språk, oppdager vi snart at det 
finnes andre måter å si det samme på. Ikke bare brukes det 

andre ord, men setningene kan være bygd opp etter andre 
regler. Der vi på norsk bruker ordenes rekkefølge i setningen, 
og ofte en del småord for å vise hva som egentlig foregår, kan 
pali uttrykke det samme ved å hekte forskjellige endelser bak 
på ordenes grunnstammer. 

I denne boken vil jeg derfor legge vekt på å vise og for- 
klare hvordan paligrammatikken fungerer, hvordan ordene 
bygges opp til setninger og formidler et meningsinnhold. Da 
er det ikke til å komme utenom at vi må bruke, og lære, en del 
faguttrykk, men la oss se om det ikke går an å forklare disse 
slik at de blir til å forstå også for dem som ikke har svart belte 
i grammatikk. 

Det er mye stoff som skal absorberes her, så det kan være 
fornuftig å repetere kapitler og avsnitt systematisk. Jeg har 
satt inn en repetisjons-oppfordring på slutten av hvert kapittel. 
I tillegg kan du selv lage et system. Når du for eksempel er 
ferdig med kapittel 5, kan du repetere kapitel 1. Etter kapittel 
6 repeterer du kapittel 2, og slik fortsetter du. Eller du kan 
lage deg et annet system. Hovedsaken er å få mest mulig av 
stoffet til å bli sittende i hukommelsen. 

Denne boken er altså ikke skrevet for lingvister, men for 
vanlige mennesker som er interessert i å lese Buddhas ord på 
originalspråket. Jeg kommer til å basere meg på erfaringer fra 
diverse kurs jeg har holdt i pali, og jeg kommer til å bruke en 
nokså muntlig form. Den som ønsker en mer konsis innføring 
i pali, kan med fordel se nærmere på en av de bøkene jeg fører 
opp 1 litteraturlisten bak i boken. 

Jeg vil takke gode hjelpere som har lest gjennom manu- 
skriptet underveis 1 skriveprosessen og gitt kritiske kommen- 


11 


tarer og nyttige råd: Tove Gleditsch Lie, Knut Heidelberg, Liv 
Aud Irene Søgnebotten Bakken og Nils Andreas Erstad. 

Innledning 


Hva er pali? 


Pali er et språk som stammer fra Nord-India, der det ble brukt 
noen hundre år f.Kr. Den mest fullstendige samlingen av 
Buddhas samtaler er bevart på dette språket. Derfor kan man 
med en viss rett si at pali er buddhismens grunnspråk. 

I forordet til sin oversettelse av Visuddhimagga sier bhik- 
khu Nanamoli: 

“Ordet pali kan oversettes med “tekst”. Språket pali 
(tekstspråket, som kommentatorene kaller magadhi) innehar 
en spesiell stilling som ikke har noen paralleller i Europa, ved 
at det er forbeholdt kun ett fagområde, nemlig Buddhas lære. 

Det finnes derfor ingen fremmede ekkoer 1 det. ... Dette 
faktum, sammen med selve innholdets rikdom og integritet, 
gir det en enestående klarhet og dybde i sin tidlige form, som i 
en strykekvartett eller 1 det klare havet, som 1 suttastilen 
oppnår en utsøkt og makeløs skjønnhet ingen oversettelse 
makter å gjengi.” (Buddhaghosa: The Path of Purification, 
Colombo 1964, s. xxxiii.) 

Pali er nær beslektet med sanskrit. Forskjellene mellom 
disse to språkene er ofte ikke større enn mellom norsk og 
svensk. Sanskrit er et klassisk språk mange har hørt om. Ikke 
fullt så mange har hørt om pali. 

Man snakket ikke sanskrit i India på Buddhas tid. Sanskrit 
var et kunstig litteraturspråk basert på eldre dialekter fra 
Nordvest-India. I det sentrale og østlige Nord-India, der 
Buddha ble født og hadde sitt virke, snakket man andre dia- 
lekter, som vi i dag kaller mellomindiske dialekter. De var 
ikke så veldig forskjellige fra hverandre, og heller ikke så 
veldig forskjellige fra sanskrit eller pali. På Buddhas tid og i 
de nærmeste århundrene etter ham var sanskrit brukt nesten 
utelukkende i brahmanenes (den tidens prester) hellige tekster. 
Først senere, mer enn hundre år etter Kristi fødsel, begynner 
innskrifter på sanskrit å dukke opp i India, og språket styrket 
sin status 1 tiden som fulgte, slik at nesten all litteratur i 
middelalderens India ble skrevet på sanskrit. Vi har altså den 
lett paradoksale situasjonen at mens sanskrit rent språkhis- 
torisk er eldre enn pali, er den buddhistiske sanskritlitteraturen 
yngre enn palilitteraturen. 

Vi vet ikke nøyaktig hvilken dialekt Buddha snakket. Da 
den indiske keiser Asoka omtrent 200 år etter Buddha satte 
opp sine innskrifter på søyler og klippevegger, brukte han litt 

forskjellige lokaldialekter, alt etter hvor 1 landet innskriften 
ble satt opp. Buddha kan ha snakket en av disse. Noe senere 
ble tekstene nedtegnet på flere av disse dialektene. Den som 
er best kjent av dem, er pali, siden hele tekstsamlingen ble 
bevart på dette språket. Det er funnet fragmenter av samlinger 
på andre dialekter, som for eksempel gandhari 1 nordvest. 

Buddha snakket sannsynligvis ikke pali nøyaktig slik 
dette språket forekommer i tekstene, siden denne språkformen 
er noen hundre år yngre enn Buddha. Han må imidlertid ha 
snakket en dialekt som ikke kan ha avveket så veldig fra dette 
språket. Derfor er trolig palitekstene det nærmeste vi kommer 
Buddhas egne ord. Palitekstene viser selv spor etter å ha tatt 
opp i seg forskjellige dialektformer, og kan ha fungert i en 
periode som et fellesspråk på tvers av dialektgrensene 1 det 
nordlige India. Og selv om forskerne elsker å grave seg ned i 
intrikate problemstillinger omkring disse dialektformene og 
omkring Buddhas talemål, er kanskje ikke problemet mer inn- 
viklet enn om en bergenser, en trønder og en vestfolding skul- 
le sette seg ned og prate sammen. De ville ikke snakke helt 
likt, men de ville alle snakke norsk 1 litt ulike varianter. 

Om vi ser pali som en typisk representant for de dialek- 
tene man den gang talte, kan vi likevel godt si at Buddha 
snakket pali, om enn 1 en litt utvidet betydning av ordet, og 
trolig med et anstrøk av dialekt. 

1. Vi begynner 


Språkets struktur 


Pali bruker forskjellige endelser hektet bak på ordenes grunn- 
stammer for å uttrykke det samme som vi på norsk oftest 
uttrykker ved hjelp av ordstilling og diverse småord. Disse 
endelsene kalles bøyninger. Vi har noen slike bøyninger også 
på norsk, men pali har mange flere. Derfor er ikke systemet 
helt fremmed for oss, men siden pali bruker bøyninger 1 så 
mange roller og funksjoner som er uvant for oss, må vi lære 

oss å tenke litt annerledes enn vi er vant til. Dette skal vi se 
nærmere på etter hvert. 

Pali og norsk er faktisk 1 slekt med hverandre. Begge 
språkene tilhører den indoeuropeiske språkfamilien. Det vil si 
at både pali og norsk (og de fleste språkene i Europa) stammer 
fra et felles grunnspråk som vi kaller urindoeuropeisk, som 
ble talt for kanskje seks tusen år siden. Vi kan kjenne igjen 
noen fellestrekk mellom de to språkene. Men siden pali og 
norsk har forandret seg i hver sin retning fra det gamle grunn- 
språket, er det mye som er annerledes. 


Uttale og skrift 


Først bør vi se litt på skrift og uttale. Pali har ikke noe eget 
alfabet. Landene 1 Asia har hver sine alfabeter eller skriftsys- 
temer, og pali blir skrevet med det lokale alfabetet i hvert en- 
kelt land eller språkområde. Det vil si at på Sri Lanka skrives 
pali med singhalesisk skrift, i Burma med burmesisk skrift, 1 
Thailand med thaiskrift, osv. I Europa blir pali skrevet med 
det latinske alfabetet. Vi bruker også det latinske alfabetet når 
vi skriver norsk. Men vi har modifisert det litt for at det skal 
passe bedre til norsk, og vi bruker de ekstra bokstavene æ, ø 
og å. På fransk er alfabetet modifisert med noen aksenter. 
Andre språk i Europa, som f.eks. polsk eller tsjekkisk, bruker 
andre tegn for at skriften skal passe til språket. Slik er det 
også når vi skriver pali. Vi må bruke noen ekstra tegn, noen 
ekstra prikker og streker, for at alt skal passe. 
La oss nå se på en enkel setning: 


Buddham saranam gacchāmi. 

Her ser vi enkelte bokstaver som skiller seg ut: m n og å. Nå 
skal vi ta for oss alfabetet og gi en litt forenklet forklaring av 
uttalen. 


Vokaler 


De aller fleste bokstavene uttales som på norsk. Vi kan 
begynne med vokalene: 


a,i,u Disse vokalene er korte. U uttales med litt rundere 
lepper enn på norsk, omtrent som tysk u. Å og i 
uttales som på norsk. 

å, 1, å Dette er de lange versjonene av de tre foregående 
vokalene. Hadde vi brukt denne skrivemåten på 
norsk, skulle “mat” ha vært stavet slik: måt. 

6,0 Disse uttales også som på norsk. De er vanligvis 
lange, hvis det da ikke kommer en konsonant-klynge 
etter dem. 


Dette var altså vokalene. Lang strek over en vokal betyr ikke 


annet enn at vokalen er lang. Står det ikke noen strek over a, i, 
u, betyr det at vokalen er kort. 


Konsonanter 


Mange av konsonantene uttales også som på norsk. Her er 
unntakene: 

J uttales som engelsk: John” 

c uttales ‘tsj’ 

y uttales som *J” 

ñ uttales ‘nj’, som på spansk, eller som ‘nn’ på trøndersk 
ñ uttales ‘ng’, som i sang 

m uttales også ‘ng’, som i sang 

r uttales som østlandsk r 

t uttales som ‘rt’ i østlandsk ‘kart 

d uttales som ‘rd’ i østlandsk ‘Hardanger’ 

n uttales som ‘rn’ i østlandsk ‘Arne’ 

I uttales enten som østlandsk ‘tykk P, eller som vanlig I. 


Aspirerte og uaspirerte konsonanter 


En aspirert (betyr: med pust) konsonant uttales ved at vi slip- 
per ut litt ekstra luft etter selve konsonanten. En uaspirert kon- 
sonant uttaler vi uten denne ekstra utblåsingen. Dette kan 
virke litt fremmedartet ved første øyekast, men faktum er at vi 
bruker både aspirerte og uaspirerte konsonanter på norsk, 
også. Men siden forskjellen på aspirert og uaspirert ikke betyr 
noen forskjell på betydningen av ordet, tenker vi ikke over 
det. Og de fleste er sannsynligvis heller ikke klar over disse 
nyanseforskjellene. 

Prøv imidlertid å si høyt ordet ‘skall’. Si deretter ‘kall’. 
Når du sier *kall”, kommer det en liten utpust etter *k”. Men 
når du sier ‘skall’, har *s”-lyden allerede ‘stjålet’? så mye av 
pusten at ‘k’ her blir uttalt uten noen ekstra pustelyd. Vi sier 
altså ‘kall? med aspirert ‘K’, og ‘skal? med en uaspirert ‘k’. 
Hvis du nå igjen sier ‘skall’, men legger inn en ørliten pause 

mellom ‘s’ og ‘kK’, hører du tydeligere at ‘k’ ikke er aspirert. 
Andre tilsvarende ordpar er *spille, pille” og *store, Tore”. 

På fransk uttales første bokstav i ord som Paris eller 
coeur uaspirert. Du kan også lytte til finlandssvensk, der det 
ofte brukes uaspirert konsonant på begynnelsen av et ord. 

På pali skriver man en ‘h’ etter alle de konsonantene som 
er aspirert, f.eks. ‘kh’. Vårt norske ‘kall’ ville bli skrevet 
*khall” hvis vi hadde fulgt samme system når vi skriver. I de 
indiske og sydøstasiatiske alfabetene har hver av disse lydene 
et eget skrifttegn, en egen bokstav. Det finnes altså én bokstav 
for ‘K’ og en annen bokstav for ‘kh’. Og selv når vi skriver 
pali med vårt eget latinske alfabet, regnes ‘kh’ som én kon- 
sonant, ikke som to. 

Vi får dermed disse parene av aspirerte og uaspirerte kon- 
sonanter, konsonanter med og uten ekstra utpust: 


Uaspirerte Aspirerte 


k kh 


SY aa a 0 
km 
F 

Nå kan vi gå tilbake til den eksempelsetningen vi så på 
tidligere, og se hvordan den skal uttales: 


Buddham saranam gacchāmi. 


Hvis vi tar 1 bruk de uttalereglene som er skissert over, blir da 
uttalen omtrent slik, omskrevet til ‘norsk’ skrivemåte: 


Buddhang sararnang gattsjhami. 


Det kan nok tenkes at uttalen vår blir litt påvirket av vårt 
norske morsmål. Men noe lignende skjer også i de tradisjonelt 
buddhistiske landene i Asia. Hvis vi hører munker fra Sn 
Lanka, Burma og Thailand resitere palitekster, vil vi høre at 
uttalen ofte er mer eller mindre påvirket av munkenes 
forskjellige morsmål. Visse uttaleforskjeller må vi altså regne 
med. 


Substantiver 


Substantiver, eller navnord, er ord som sier oss navnet på noe. 
På norsk har vi substantiver i hannkjønn, f.eks. ‘en bil, 
hunnkjønn, f.eks. ‘ei ku”, og intetkjønn, f.eks. ‘et hus”. Slik er 
det også på pali. Der har vi også substantiver 1 hannkjønn, 
hunnkjønn og intetkjønn. På norsk er vi også vant til at 
substantivene opptrer i forskjellige bøyningsformer: 


Entall Flertall 


Ubestemt bil biler 
Bestemt bilen bilene 

I tillegg kan alle disse formene få hengt på en -s, bils, bilens, 
bilers, bilenes, noe som uttrykker et eierforhold (gramma- 
tikerne snakker heller om genitiv). Det er jo ikke så mange 
former å holde orden på. Pali har også bøyninger i entall og 
flertall, men har ikke noe skille mellom bestemt og ubestemt. 
Ordet ratho betyr vogn, men vi må selv ut fra sammenhengen 
i setningen om vi skal oversette det som (ei) vogn eller vogna. 

På norsk kan vi uttrykke eierskap på to måter. Hvis vi 
snakker om det huset Anne eier, kan vi si Huset til Anne. Vi 
kan også si Annes hus. Når vi henger på en -s på slutten av et 
substantiv for å uttrykke eiendom, kan vi si at Annes står i 
genitiv. Dette kaller vi et kasus. Norske substantiver har altså 
to kasus. Det ene er genitiv (Annes, bilens, osv.). Det andre er 
*normalkasus”, eller “alle andre former enn genitiv” (Anne, 
bilen, osv.). 

Pali har åtte kasus. Disse er markert med forskjellige 
endinger etter det enkelte ordets grunnstamme, akkurat som 
genitiv på norsk har endelsen -s. Endelsene er forskjellige i 
entall og flertall, og de er forskjellige i hannkjønn, hunnkjønn 
og intetkjønn. I tillegg finnes det forskjellige bøyningsklasser 
innenfor hvert av kjønnene. Derfor skal vi ikke prøve å lære 
hele dette systemet med én gang, men ta en bit av gangen. 

Vi skal starte med å se på hannkjønnsord 1 entall i den 
bøyningklassen som kalles a-klassen fordi grunnstammen av 
ordet slutter på -a. Dette er den største bøyningsklassen, så 
disse vil vi ofte støte på. 

I første omgang skal vi bare se på to kasus, nominativ og 
akkusativ. 

Nominativ 


Nominativ er det kasus som sier hvem som er aktiv i 
setningen, hvem som gjør noe, hvem som utfører den 
handlingen verbet (se under) beskriver. På norsk har vi ikke 
lenger noe nominativ-kasus i substantiver (vi hadde det i 
vikingtiden — da hadde vi fire kasus på norsk). Men vi har be- 
holdt noen nominativ-former i personlige pronomener. Når vi 
sier Jeg ser deg, er jeg nominativ (i motsetning til meg). Vi 
kan ikke si Meg ser deg. Det vet vi intuitivt er feil. Vi kan 
heller ikke si Jeg ser du, for du er også nominativ (i mot- 
setning til deg). I skolegrammatikkene kalles dette subjekts- 
form, men det er akkurat det samme som nominativ. 


Hannkjønn 


Hannkjønnsord av a-klassen pā pali ender pā -o i nominativ. 
Vi sier at grunnstammen av ordet ender på -a, som f.eks. 
Buddha. Hvis vi skal uttrykke at det er Buddha som gjør noe 1 
setningen, fjerner vi denne a-en og setter inn -o 1 stedet, altså: 
Buddho. Nå regnes Buddha som et egennavn, men det gjør 
ikke noen forskjell. Både egennavn (navn på personer, steder 
o.l.) og fellesnavn (navn for gjenstander, ideer osv.) blir be- 
handlet likt og bøyd på samme måte. 


Akkusativ 


Akkusativ er et kasus som utfører to oppgaver. 
1) Det betegner objektet i setningen, det vil si hvem hand- 
lingen “går ut over”. Ta for eksempel setningen Jeg slår deg. 

Jeg er nominativ, det er jeg som utfører handlingen. Men det 
er deg handlingen går ut over, det er deg som er objekt. Altså 
skal deg stå i akkusativ på pali. Vi kan godt regne det norske 
ordet deg som en akkusativ-form her, 1 motsetning til jeg, som 
er nominativ. Andre eksempler, der jeg uthever objektet: 
Katten fanger ei mus. Du ser en film. Vi spiser pizza. 

2) Hvis verbet uttrykker en bevegelse, som f.eks. går, 
kjører, løper, osv., skal målet for bevegelsen stå i akkusativ. 
På norsk sier vi Jeg går til byen, og her bruker vi preposi- 
sjonen til for å angi målet. På pali ville det bli sagt slik: Jeg 
går byen (og da skal byen stå i akkusativ). 

Hvordan kan vi da se at et paliord står i akkusativ? Jo, det 
får da en egen endelse, nemlig -am. Hannkjønnsord av a- 
klassen på pali ender på -am 1 akkusativ. Buddha i akkusativ 
blir derfor Buddham. 


Intetkjønn 


På pali bøyes hannkjønn og intetkjønn likt i nesten alle kasus. 
Den eneste forskjellen er i nominativ, der hannkjønnsord 
slutter på -o og intetkjønnsord slutter pā -am. Ser vi et ord 
som slutter på -am, har vi altså foreløpig tre muligheter. Enten 
er det et hannkjønnsord i akkusativ, noe som handlingen går 
ut over, eller som er målet for en bevegelse. Eller det er et 
intetkjønnsord 1 enten nominativ (den som utfører handlin- 
gen), eller i akkusativ. Er vi i tvil, må vi se på innholdet 1 set- 
ningen og se hvilket alternativ som virker mest fornuftig. 
Intetkjønnsord av a-klassen pā pali ender på -am 1 både nomi- 
nativ og akkusativ. 

Hunnkjønnsordene har andre endelser, så dem venter vi 
litt med. 


Verb 


Verb, eller gjerningsord, er ord som uttrykker en handling. 
Verbet sier hva som skjer i setningen. 
På norsk bøyer vi for eksempel verbet *å gå” slik: 


å gå, går, gikk, har gått 


Når vi har lært engelsk, har vi sett at det kan forekomme 
former for bøyninger som vi ikke har på norsk. På norsk sier 
vi jeg er, du er, han er, osv. Er heter er, og forandrer seg ikke 
uansett hvem vi snakker om. Men på engelsk har vi lært at det 
heter: 


I am we are 
you are you are 
he, she, it is they are 


Dette verbet blir altså bøyd etter person (1. person: jeg/vi; 2. 
person: du/dere; 3. person: han, hun, den, det/de). 

Slik er det også på pali. La oss se på bøyningen av ‘å gå’ i 
presens (nåtid) — jeg går, du går, osv.: 


Entall Flertall 

gacchāmi —gacchåma 
gacchasi — gacchatha 
gacchati — gacchanti 


QD 
SSD 

Legg merke til at endingene er forskjellige i alle formene. Vi 
har en stamme + endelser. Stammen her er gaccha-. Hver av 
endelsene tilsvarer dermed et pronomen ('jeg', ‘du’, osv.) på 
norsk. Pali har naturligvis også ord for ‘jeg’, ‘du’, osv., men 
siden disse ordene er innebakt i endelsene av verbet, er det 
vanligvis unødvendig å sette inn enda et ord for ‘jeg’, ‘du’, 
osv. 

Vi får altså sagt ‘jeg går’ med bare ordet gacchāmi, siden 
gaccha- uttrykker ‘går’, og endelsen -(ā)mi sier at det er ‘jeg’ 
som går. 

Egentlig et rasjonelt og praktisk system som fungerer like 
godt som det vi er vant til på norsk. 

La oss like så godt lære oss dette systemet med det 
samme, så er vi godt rustet til å gå videre med å lære pali. 

Vi lærer oss verbets endelser i presens: 


Entall Flertall 


1. p. -mi -ma 
2. p. -si -tha 
3. p. -ti -nti 


Disse endelsene blir altså hektet på verbets stamme, gaccha-, 
og sier hvem det er som går. Legg merke til at i 1. person 
entall og flertall blir sluttvokalen i stammen, -a-, forlenget til - 
Ā-. 

Dermed har vi lært det viktigste som er å lære om verb 1 
presens. Det finnes unntak, verb som bøyes litt annerledes, 
men de aller fleste følger det mønsteret vi nå har lært. Så unn- 
takene lar vi ligge så lenge. 

2. De tre tilflukter 


Nå er vi endelig kommet så langt at vi kan se nærmere på den 
setningen vi tidligere har brukt som eksempel: 


Buddham saraņam gacchāmi. 

Ofte kan det lønne seg å begynne med å finne verbet i 
setningen, finne ut hva som skjer. Og da er det lurt i første 
rekke å se på endelsene. Her kjenner vi straks igjen verb- 
endelsen -åmi. og forstår at her er det ‘jeg? som gjør noe. Vi 
kjenner også igjen hele verbet, gacchāmi, ‘jeg går”. Ordet 
jeg? står ikke, men det er innebakt i verb-endelsen. Altså: 
‘Jeg går...” 

Vi ser at begge de andre ordene i setningen, Buddham og 
saranam, har endelsen -am. Buddham er et hannkjønnsord, så 
denne endelsen betyr altså at ordet står i akkusativ. Verbet 
jeg går” uttrykker bevegelse, altså betyr akkusativen her at 
Buddha er målet for bevegelsen. Vi kunne si ‘Jeg går til 
Buddha”. Det andre ordet, saranam, er et intetkjønnsord som 
betyr ‘tilflukt’. Etter endelsen å dømme kan det være enten 
nominativ eller akkusativ. Hvis det er nominativ, betyr det at 
det er tilflukten som gjør noe, at det er tilflukten som går. 
Men det er jo umulig. Vi har allerede sett at i denne setningen 
er det jeg som går. Altså må det være akkusativ, og saranam 
må da også være målet for bevegelsen — *til tilflukt”. Dermed 
blir setningen direkte oversatt slik: ‘Til Buddha til tilflukt jeg 
går”. Dette begynner å bli forståelig, men vi må nok 
ommeblere elementene litt hvis det skal bli litt bedre norsk av 
det. Hva med ‘Jeg går til Buddha til (for) tilflukt.”? Det 
hjelper litt. Men fortsatt er det ikke helt godt norsk. En vanlig 
oversettelse lyder slik: ‘Jeg søker tilflukt i Buddha.” 

Som vi ser, må oversettelsen skje i flere trinn. Først må vi 
forstå hvilket innhold som ligger 1 ordene og endelsene. Der- 
etter må vi tenke oss hvordan vi egentlig ville ha uttrykt dette 
innholdet på normalt norsk. 

Ordenes oppslagsformer 


Til nå har vi bare lært noen få ord. Det er naturligvis viktig å 
bygge opp et stort ordforråd, å kjenne igjen mange ord. Men 
minst like viktig er det å forstå betydningen av de forskjellige 
bøyningsendelsene. Hvis vi overser dem, og bare prøver å lese 
en palitekst ved hjelp av en ordbok, kan vi ende opp med de 
underligste resultater, siden vi da ikke får tak 1 hvilket forhold 
ordene har til hverandre. Eller for å ta et norsk eksempel, vi 
vet ikke om det er katten som spiser musa eller om det er 
musa som spiser katten. 
Her er de ordene vi til nå har lært: 


Buddho Buddha, den oppvåknede 

saranam tilflukt (denne oversettelsen kan diskuteres, 
men foreløpig bruker vi den som den er) 

gacchati går 


I mange ordbøker står substantiver oppført i stammeformen, 
altså Buddha og sarana. Det har den ulempen at man da ikke 
straks ser hvilket kjønn ordet tilhører. Jeg velger derfor heller 
å føre dem opp i nominativformene. Da ser vi straks at de som 
slutter på -o er hannkjønn, og de som slutter på -am er 
intetkjønn. 

I norske ordbøker blir verb oppført i infinitiv, å gå. Det 
finnes infinitivformer på pali også, men 1 paliordbøker er det 
vanlig at oppslagsformen av verbet er presens (nåtid), 3. 
person entall, altså han/hun/den/det går. Selv om disse pro- 
nomene (han/hun osv.) er innbakt i formen gacchati, kommer 

jeg til å hoppe over disse 1 ordlisten, og bare skrive overset- 
telsen går. 


Tekst 1. De tre tilflukter 


Nå er vi rustet til å gå løs på litt mer tekst, eller rettere sagt 
fortsettelsen på den teksten vi allerede har sett litt på: 


Buddham saraņam gacchāmi. 
Dhammam saraņam gacchāmi. 
Sanigham saranam gacchāmi. 


Dutiyam pi buddham saranam gacchāmi. 
Dutiyam pi dhammam saraņam gacchāmi. 
Dutiyam pi safigham saranam gacchāmi. 


Tatiyam pi buddham saranam gacchāmi. 
Tatiyam pi dhammam saranam gacchāmi. 
Tatiyam pi saigham saranam gacchāmi. 


Nye ord: 

dhammo læren, Buddhas lære (dhammo kan også ha 
andre betydninger) 

sangho fellesskapet (her menes fellesskapet av 
munker og nonner, eller eventuelt 
fellesskapet av dem som har nådd ett av de 
fire høyest stadiene 1 åndelig utvikling) 

dutiyam for annen gang 

pi også, dessuten (dette ordet er ofte bare 
*fyllmasse” i en setning, og ofte kan vi bare 
hoppe over det når vi skal oversette) 
tatiyam for tredje gang 


Ut ifra det du nå allerede har lært, kan du lese og forstå hele 
denne teksten. Den er kjent som ‘de tre tilfluktene”, som altså 
blir uttalt tre ganger. Det er vanlig å uttale disse som formell 
tilslutning til buddhismen. 


Sandhi 


Nå er tiden inne til å nevne noe som mange synes er litt 
vanskelig når de begynner å lære pali eller sanskrit, nemlig 
sandhi. Dette er et indisk ord som har vunnet innpass i inter- 
nasjonal grammatikk-språkbruk. 

Når vi snakker, beveger vi lepper og tunge hele tiden. De 
skifter stilling for å produsere stadig nye lyder. Noen ganger 
hender det at de tar en snarvei. Vi tar et eksempel på norsk. 
Når vi skal si kronprinsen, og kommer til kombinasjonen - 
onp- midt i ordet, bruker vi først leppene til å forme en o. 
Deretter skal vi åpne leppene og skyve tungespissen fram og 
opp i munnen for å si n. Så skal tunga tilbake igjen og vi skal 
bruke leppene til å forme en p. Det går raskt, men det å uttale 
en n mellom o og p krever litt ekstra energi. Derfor søker 
taleorganene intuitivt etter en snarvei. Siden o er en leppelyd, 
og vi skal videre til en p, som også er en leppelyd, er det mye 
enklere å bare la n også forandres til en leppelyd som ligner 
litt, nemlig m. Dermed blir kronprinsen til kromprinsen når vi 

sier ordet raskt og ikke er spesielt oppmerksomme på å tale 
‘korrekt’. 

Slikt foregår på alle språk. Men vi pleier ikke å forandre 
skrivemåten ut fra disse snarveiene. Uansett om vi kommer til 
å si kromprinsen, så skriver vi likevel kronprinsen. 

Men på pali (og sanskrit) følger skriften uttalen. Det vil si 
at når tunga og leppene tar snarveier, så blir også stavemåten 
endret. Det er dette som kalles sandhi. Nå er det ikke tilfeldig 
hvilke snarveier taleorganene tar. Snarveiene er bestemt av 
munnens anatomi, og derfor følger de visse regler. På sanskrit 
er disse reglene helt faste og ufravikelige. På pali, derimot, er 
sandhi-reglene litt mer flytende. Noen ganger blir den opprin- 
nelige stavemåten beholdt, andre ganger følger stavemåten ut- 
talen. 

Teksten med de tre tilfluktene, som vi nettopp har lest, 
inneholder noen eksempler på sandhi. I ordlista vil du finne 
ordene dutiyam og tatiyam — uttales dutiyang og tatiyang. 
Men i den løpende teksten blir disse ordene etterfulgt av pi, 
og dermed tar munnen en snarvei. I stedet for -ang pi, der - 
ang følges av leppelyden p, forbereder munnen leppelyden p 
ved å forandre -ang til -am, slik at vi får dutiyam pi og 
tatiyam pi. 

Andre eksempler på sandhi skal vi ta opp etter hvert som 
de forekommer i tekstene. 

3. Rakkhitos vers 


Adjektiver 


Adjektiv er et ord som beskriver et substantiv. Vi kan si: ‘Jeg 
har en bil.” Men hvis vi ønsker å beskrive bilen, kan vi si: ‘Jeg 
har en gammel, grønn bil.” ‘Gammel’ og ‘grønn’ er adjek- 
tiver. 

Hvis substantiver og verb er strektegningen som gir et 
bilde form og innhold, kan adjektivene sammenlignes med 
farger som gir nyanser og klarhet. 

På norsk bøyer vi adjektiver i kjønn og tall. Vi sier *en 
gammel bil” (‘bil er hankjønn), 'et gammelt hus” (fordi ‘et 
hus” er intetkjønn), ‘gamle mennesker” (fordi ‘mennesker’ er 
flertall). Adjektivet blir altså bøyd slik at det samsvarer med 
det substantivet som det beskriver. Dette kaller vi samsvars- 
bøyning. 

En slik samsvarsbøyning finner vi også på pali. Der får 
adjektivene endelser som følger substantivene, og som 
varierer med kjønn, tall og kasus. 


Som en liten digresjon kan vi nevne at det ikke er noen selvsagt 
ting at adjektiver følger substantiver i bøyningsmønster. Det 
finnes språk som ikke har noe slikt system. Når vi finner dette i 
både norsk og pali, er dette en av mange indikasjoner som viser 
slektskapet mellom disse språkene. Både pali og norsk har arvet 
systemet fra den gang for lenge siden da vi snakket samme 
språk. Det at både pali og norsk har hannkjønn, hunnkjønn og 
intetkjønn viser til det samme. Likheter i grammatikalsk struk- 
tur er ofte en bedre indikasjon på slektskap mellom språk enn 
likheter i ord. Ord er lette å låne inn fra det ene språket til det 
andre. Men vi låner ikke uten videre bøyninger fra andre språk. 
Selv om mye har forandret seg, kan vi imidlertid finne ord som 
er like, også. Et eksempel er paliordet bandh-, som ganske 
riktig har sammenheng med norsk band. Og et virkelig slående 
eksempel er pali sambandha, som betyr samband. Nå ja, ikke 
alle ordene på pali er like lette å kjenne igjen! Men det hender 
at jeg, halvt på spøk, hevder at Buddha snakket en gammel syd- 
østnorsk dialekt. 


Men tilbake til adjektiver. Nå skal vi se på en liten tekst der vi 
får se et godt eksempel på samsvarsbøyning og der vi får bruk 

for det vi har lært om nominativ-formen -o. Først må jeg 
imidlertid si litt om partisipper. 


Partisipper 


Det finnes ingen vanntette grenser mellom ordklassene. Med 
små modifikasjoner kan substantiver bli til verb, verb kan bli 
til substantiver eller adjektiver, osv. Vi kan se på noen eksem- 
pler på norsk først. Har vi en sykkel (substantiv), kan vi sykle 
(verb). Når graset blir grønt (adjektiv), kan vi si at det grøn- 
nes (adjektiv), og vi kan få grønske (substantiv) på klærne. 

En form av verbet som går over til å bli adjektiv, er det 
som kalles partisipper. AV brenne kan vi danne brent, og 
dette er en partisipp som kan fungere som adjektiv: ‘Det 
ligger ei brent pølse på grillen”. Vi bøyer det også som 
adjektiv, f.eks. i flertall: ‘Det ligger noen brente pølser på 
grillen.” Vi kan danne to slags partisipper på norsk: perfektum 
partisipp — brent, og presens partisipp — brennende. 

På pali er det på samme måte. Av verb kan det dannes 
flere forskjellige slags partisipper. Disse bøyes som adjek- 
tiver, noe som igjen vil si at de får samme bøyningsendelser 
som substantiver. Og siden vi 1 forrige kapittel lærte litt om å 
bøye substantiver, kan vi dermed også bøye adjektiver, både 
‘ekte’ adjektiver og partisipper, som er adjektiver dannet av 
verb. 


Tekst 2. Munken Rakkhitos vers 


Sabbo rāgo pahīno me, 
sabbo doso samūhato, 

sabbo me vigato moho, 
sītibhūto *smi nibbuto. 


La oss begynne med å se nærmere pā linje nr. 1: 


Sabbo rāgo pahīno me, 


Se først pā endelsene. Tre av ordene slutter pā -0. Det kan 
tyde på at de alle står i nominativ, entall, hankjønn, som vi 
allerede har lært. (Det finnes andre former som også slutter på 
-0 på pali, så man kan la seg lure noen ganger. Men i dette 
verset er alle former på -o nominativer.) 

La oss nå se på ett ord om gangen. 


sabba 


rågo 


pahina 


Dette er et adjektiv, og adjektiver kan ta alle 
kjønn og former. Derfor ender oppslagsformen 
på en nøytral -a. Sabba betyr all, alt. 

lidenskap, begjær (dette er altså et substantiv i 
hannkjønn). 

Her har vi en partisipp som kommer av verbet 
pajahati, ‘forlate’. Partisippen av dette på norsk 
er ‘forlatt, og det er nettopp hva pahina betyr. 
Og som vi nå vet, fungerer partisippen som et 
adjektiv. 

Dette er en kasusform av meg (igjen: nesten 
norsk). Me er en slags fellesform som kan være 
ett av flere kasus som vi ennå ikke har omtalt. 
Det betyr at vi må bruke et visst skjønn og vur- 
dere for hver setning om meg kanskje kan stå 

alene, eller om vi bør skyte inn et ekstra ord, 
som av meg, fra meg, eller lignende. 


Så kan vi begynne å nøste opp meningen med setningen: 

Sabbo rāgo pahīno me 
Ut fra ordlista over får vi: Alt begjær forlatt meg. Kanskje vi 
er litt i tvil om hvem som gjør hva. Er det begjæret som har 
forlatt meg? Eller er det jeg som har forlatt begjæret? Her er 
endingene på -o til hjelp. De viser at sabbo rågo pahino alle 
står i nominativ. Det er altså alt begjær som utfører hand- 
lingen forlatt, og ikke jeg som forlater noe. Da blir betydnin- 
gen nokså rett fram: 

Alt begjær har forlatt meg 
Neste linje: 

sabbo doso samūhato 


Her finner vi to nye ord: 


doso hat 

samūhata dette er igjen en partisipp fra verbet samūhanati, 
som betyr å rykke opp, å fjerne. Partisippformen 
på norsk blir da rykket opp, fjernet. 


Da blir betydningen denne: 

Alt hat fjernet/rykket opp 


For å få et bedre norsk her, bør vi nok skyte inn er blitt, eller 
bare er: 


Alt hat er fjernet/rykket opp 
Dermed kan vi gå direkte videre til linje 3: 

sabbo me vigato moho 
Her finner vi også to nye ord: 
vigata En ny partisipp, dannet av verbet vigacchati, som 

betyr å gå vekk. Altså: gått vekk 

moho uvitenhet, forblindelse, vrangforestilling 
Ord for ord blir da setningen: 

All (fra) meg gått vekk uvitenhet 
Jeg nevnte at paliordet me tilhører ett av flere kasus vi ennå 
ikke har sett på. Sammenhengen viser at vi her bør skyte inn 
preposisjonen fra, og vi bør nok også skyte inn verbet er igjen 
for å få god mening. Dessuten må vi stokke litt om på ordrek- 
kefølgen for å få bedre norsk: 


All uvitenhet er gått vekk fra meg 


Så har vi bare én linje igjen: 

sītibhūto ‘smi nibbuto 


Her har vi to partisipper pluss en forekomst av sandhi. Vi kan 
begynne med å løse opp sandhien: 


sītibhūto *smi 


Hvis det ikke hadde vært sandhi her, skulle ordene være 
sītibhūto asmi. Men når to vokaler *kolliderer”, faller enten 
den ene av dem bort, eller de smelter sammen. Her er det a 1 
asmi som faller bort, noe som her er markert med en apostrof. 
I originalmanuskriptene bryr man seg ikke med å markere 
slikt, og skriver heller de to ordene i ett: sītibhūtosmi. Men 1 
vestlige utgaver er det vanlig å hjelpe leseren litt i slike 
tilfeller. 
Hva betyr så disse ordene? 


sītibhūta dette er en partisipp som er koblet sammen med 
et adjektiv. Adjektivet er sīti, som betyr kjølig, 
sval. Den andre delen av ordet, bhūta, er 
partisipp av verbet bhavati, som betyr å være, å 
bli. Dermed betyr hele ordet sītibhūta har blitt 
kjølig, har blitt sval, har kjølnet. 

asmi jeg er. Se mer om dette ordet under. 

nibbuta dette er også en partisipp som har sammenheng 
med ordet nibbāna, kanskje bedre kjent i 
sanskritversjonen nirvåna. Betydningen av dette 
ordet kan diskuteres, og har vært mye diskutert. 
Det har også en viss sammenheng med å slukne, 

å bli kjølig, å bli sval, men det vil føre for langt å 
drøfte de forskjellige oversettelsesalternativene 
som har vært foreslått. Her skal vi nøye oss med 
å si at nibbuta betyr har oppnådd nibbāna. 


Da kan vi grovoversette linjen slik: 
sītibhūto ‘smi nibbuto 
blitt kjelig er jeg (har) oppnādd nibbana 


Siden det her stār asmi, jeg er, er det nok jeg som blir be- 
skrevet med de to partisippene. Derfor bør vi stokke om på 
ordene: Jeg har blitt kjølig, jeg har oppnådd nibbana. 

Vi som er vant til å hutre oss gjennom kalde vintere og 
neste like kalde sommere, kan kanskje undres litt over at det 
her blir beskrevet som noe positivt å bli kjølig. Men i indisk 
språkbruk ble hat og lidenskaper sammenlignet med bren- 
nende feber, og det å bli kjølig betydde at feberen ble borte. I 
et tropeklima er sval og kjølig ord med en meget positiv verdi. 

Nå bør vi kanskje samle trådene og se på hele verset 
igjen. Verset er hentet fra Theragatha, en samling vers diktet 
av munker på Buddhas tid som nådde buddhismens høyeste 
mål: oppvåkning eller nibbana. Det fortelles at dette verset ble 
diktet av munken Rakkhito (se mer om ham lenger ned) etter 
at han hadde nådd oppvåkningen, og det er nr. 79 i Thera- 
gatha. 


Sabbo rāgo pahīno me, 
sabbo doso samūhato, 

sabbo me vigato moho, 
sītibhūto *smi nibbuto. 


Grovoversettelse: 


Alt begjær har forlatt meg, 

alt hat er fjernet, 

all uvitenhet er borte fra meg. 
Jeg har kjølnet og nådd nibbana. 


Oversettelse av poesi er ikke alltid så lett. Nå som du har 
arbeidet deg gjennom originalversjonen, kan det være inter- 
essant å se hvordan forskjellige oversettere har valgt å formu- 
lere dette verset. Først en engelsk oversettelse av Mrs. Rhys 
Davids fra 1913: 


All passion have I put away, and all 

Ill will for ever have I rooted out; 
Illusion utterly has passed from me; 
Cool am I now. Gone out all fire within. 


Så har vi en oversettelse av K. R. Norman fra 1969: 
I have eliminated all desire; 
all hatred has been rooted out; 


all my delusion is gone. 
I have become cold, quenched. 

Og det finnes en gammel tysk oversettelse av Neumann: 


Verleugnet hab' ich alle Lust, 
Verworfen gānzlich allen HaB, 
Vergangen ist mir aller Wahn: 
Verglommen bin ich, ausgeglūht. 


Til slutt en norsk oversettelse som ble utarbeidet av meg i 
samarbeid med Tone Lie, fra 2006. Hun valgte å gi overset- 
telsen et litt mer poetisk anstrøk enn min grovoversettelse. 
Her setter jeg også inn Theragatha-kommentarens forhistorie 
om hvordan verset ble til: 


Rakkhito ble født 1 en sakiyafyrsteslekt i byen Devadaha. 
Han var en av fem hundre unge menn som lot seg 
ordinere etter bud fra sakiya- og koliyakongene for å 
følge Mesteren som hans eskorte. 

Disse unge fyrstesønnene hadde ikke latt seg ordi- 
nere ut fra noen indre trang, og de var fortsatt offer for 
mange slags lyster og lengsler. Men ved bredden av 
Kunaladaha forklarte Mesteren dem alle ulempene ved 
sansenytelser og oppfordret dem til å meditere. Da tok 
Rakkhito fatt på meditasjonstreningen, utviklet innsikt og 
nådde full oppvåkning. 

Da han så tilbake på de lystene han hadde lagt bak 
seg, uttalte han dette verset, som også ble en kunngjøring 
av hans forståelse: 

Jeg snudde ryggen til begjæret. 
Jeg rykket hatet opp med roten. 
Uvitenheten forlot meg — 

nå er jeg sluknet, kjølig, fri. 


Er 


Vi har nettopp sett på dette verset: 


Sabbo rågo pahino me, 
sabbo doso samiihato, 

sabbo me vigato moho, 
sītibhūto *smi nibbuto. 


I siste linje støtte vi på ordet asmi, forkortet til ‘smi pā grunn 
av sandhi. Dette er et verb som betyr (jeg) er, og her er den 
fulle bøyningen: 


Entall Flertall 
l.p asmi, amhi asmā, amhā 
2. p asi attha 
3. p atthi santi 


Her ser vi at i 1. person, både entall og flertall, finnes det to 
former. Begge disse formene opptrer forskjellige steder i teks- 
tene. Tilsvarende finner vi også flere variantformer i andre 
bøyningsmønstere. Forskerne mener at det er snakk om for- 
skjellige dialektformer. Språkforskere har lenge forsøkt å 
finne ut nøyaktig hvor i India man snakket pali, men har ikke 
klart å bli enige om noe svar. Grunnen kan være at pali er et 
slags fellesspråk som har tatt opp i seg flere lokale dialekter. 

Vi som kjenner den store valgfriheten, de store variasjonene 
og innslagene av dialekter 1 norsk rettskrivning, burde ikke 
bli særlig forundret over dette. 

Betyr dette at Buddha snakket flere dialekter? At han 
tilpasset talene sine etter dialekten på det stedet han for 
øyeblikket var? Noen har faktisk hevdet dette. I mine ører 
klinger det lite sannsynlig. Jeg ser det som langt mer sann- 
synlig at uansett om Buddha sa amhi eller asmi for jeg er”, så 
overleverte tilhørerne ordene hans på hver sin dialekt uten å 
reflektere nærmere over det. 

Pali har hele tre ord for er (dvs. å være). Vi skal se på de 
andre etter hvert som de dukker opp. Noe som kan være verdt 
å merke seg med det verbet vi har her, er at atthi ofte blir 
brukt 1 filosofiske debatter, når ordet skal ha ekstra vekt og 
understrekning, 1 betydningen Det finnes ... Det eksisterer ... 


En liten språkhistorisk digresjon igjen: På sanskrit heter det asti 
for atthi i 3.person entall. Da ser vi lettere likheten med tysk 
ist, engelsk is og norsk er. I 3. person flertall ser vi likheten 
mellom santi og tysk sind og fransk sont. Og amhi 1 1. person 
entall er temmelig lik engelsk (Z) am. Familielikhetene lar seg 
ikke fornekte. 

Repetisjon 
Her er teksten fra forrige kapittel: 


Buddham saraņam gacchāmi. 
Dhammam saraņam gacchāmi. 
Saiigham saranam gacchāmi. 


Dutiyam pi buddham saranam gacchāmi. 
Dutiyam pi dhammam saranam gacchāmi. 
Dutiyam pi sangham saranam gacchāmi. 


Tatiyam pi buddham saranam gacchāmi. 
Tatiyam pi dhammam saraņam gacchāmi. 
Tatiyam pi sangham saranam gacchāmi. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom 
forrige kapittel en gang til. Hvis du husker alt, så les likevel 
gjennom forrige kapittel en gang til. 

4. Det som gjør vondt 
Vokativ 


Vi har sett på to kasus: nominativ og akkusativ. Et tredje 
kasus kalles vokativ. Dette brukes bare når man henvender 
seg til noen, påkaller oppmerksomhet. La oss først se på noen 
eksempler på norsk. Sett at du sitter ved middagsbordet og vil 
ha litt mer salt på potetene. Du snur deg mot Kristian og sier: 
*Kan du sende saltet, Kristian?” Eller: *Kristian — kan du 
sende saltet?” Navnet Kristian sier du bare for å få ham til å 
høre etter. Dette ville ha stått i vokativ på pali. Vokativ sier 
altså hvem vi snakker til. På norsk bruker vi også vokativ til å 

skape en tone av fortrolighet: *Du vet det, gutten min, at det 
er ikke alltid så greit her 1 livet.” "Gutten min” er kanskje ikke 
trengt tatt noen grammatisk vokativ her, men bruksmåten til- 
svarer vokativ. 


Hunnkjønn 


Hunnkjønnsord i -a-klassen ender på -ā i nominativ. 

Nå kan vi sette opp et lite bøyningsskjema over de for- 
mene vi til nå har lært, og legge til vokativ og hunnkjønn. Vi 
velger hannkjønnsordet dhammo (lære), intetkjønnsordet 
saccam (sannhet) og hunnkjønnsordet jarā (alderdom): 


Substantiv, -a-klassen, entall 


Hannkjønn Intetkjønn Hunnkjønn 
Nominativ dhammo saccam jarå 
Vokativ dhamma saccam jare 
Akkusativ dhammam saccam jaram 


Vi nevnte at adjektiver følger substantivene i bøyning. Det vil 
si at et adjektiv kan opptre i alle disse formene. Hvis adjek- 
tivet beskriver et hannkjønnsord, bøyes det i hannkjønn. Hvis 
det beskriver et intetkjønnsord, bøyes det i intetkjønn. Og be- 
skriver det et hunnkjønnsord, bøyes det i hunnkjønn. Substan- 
tivet er sjefen — adjektivet følger lydig etter. 


Hannkjønnsord på -u 


Til nå har vi holdt oss til substantiver på -a. Dette er den klart 
største gruppen, men det finnes også andre. Hvis substantivet 

slutter pā -u, blir bøyningene annerledes. Dette kan vi illus- 
trere med de tre første kasusene av bhikkhu, som betyr (bud- 
dhist-)munk. Her tar vi også med flertallsformene: 


Entall Flertall 
Nominativ bhikkhu bhikkhū, bhikkhavo 
Vokativ bhikkhu bhikkhave 
Akkusativ bhikkhum — bhikkhi, bhikkhavo 


Legg spesielt merke til vokativ flertall: bhikkhave. Dette er et 
ord som ofte forekommer i tekstene når Buddha henvender 
seg til munkene og ønsker oppmerksomhet. Vi kan oversette 
det som ‘munker’, eller eventuelt legge inn en litt kraftigere 
henvendelse: ‘Hør her, dere munker!” 


Tekst 3. Den første av de fire edle sannheter 


Nå skal vi se på noen tekster som står meget sentralt i Bud- 
dhas undervisning. De inneholder en nærmere beskrivelse av 
det som til vanlig kalles *de fire edle sannheter”. Her er den 
første av dem: 


Katamafi ca, bhikkhave, dukkham ariya-saccam? 

Jāti pi dukkhā, jarā pi dukkhā, maranam pi dukkham, 
soka-parideva-dukkha-domanass-upåyåså pi dukkhā, yam 
p iccham na labhati tam pi dukkham, safikhittena pafic- 
upādāna-kkhandhā dukkha. 


Dette ble mye på én gang. Men vi skal dele opp teksten og ta 
en bit av gangen. 

Spørsmålet 
Katamafi ca, bhikkhave, dukkham ariya-saccam? 


Når vi ser over denne linjen, finner vi vokativen bhikkhave. 
Det er Buddha som taler, og han henvender seg til munkene 
med et *'munker!”: bhikkhave. 

Setningen begynner med spørrepronomenet katama, som 
betyr hvilken. Når vi ser videre bortover linjen, ser vi flere 
ord som ender på -am. Nå vet vi allerede fra bøynings- 
skjemaet over at saccam er et substantiv 1 intetkjønn. Det 
slutter derfor på -am i både nominativ, vokativ og akkusativ. 
Siden vi ikke kan se noe annet ord 1 setningen som kan være 
nominativ — som altså utfører en handling som går ut over 
saccam — kan vi regne med at saccam er nominativ, at det er 
‘hovedpersonen’ 1 setningen, og at de andre ordene retter seg 
etter det. I alle fall ser det ut til at dukkham følger pent og 
lydig etter med samme endelse, nemlig -am. 

Men hva med katamafi? Dette skulle egentlig ha vært 
katamam, så nå aner du nok hva som har skjedd. Nettopp — 
det er sandhi. Tenk på uttalen. Tunga tar en snarvei fra -ang 1 
katamang og begynner allerede å forberede tsj-lyden 1 ca. 
Denne kombinasjonen skaper dermed katamafi ca. 

Nå som vi har løst opp denne sandhien, ser vi at katamam 
også retter seg pent etter saccam. 

Nå kan det være på tide med en liten ordliste igjen: 


katama hvilken, hva, hvordan 


ca og 
bhikkhu munk 

dukkha dette ordet kan være både adjektiv og substantiv 
(intetkj.). Det betyr *vondt, ubehagelig, smerte- 
fullt, osv.” kort sagt hele skalaen av slikt vi ikke 
liker. Som substantiv blir det ofte oversatt som 


‘lidelse’. 
ariya edel 
saccam sannhet, faktum, kjensgjerning 


Det lille ordet ca kan 1 likhet med det lille ordet pi aldri stå 
først i en setning. Det står alltid etter et hovedord. 

Når det derfor står Katamafi ca, “Hvilken og”, tilsvarer 
det at vi på norsk sier: Og hvilken ... 

Nå kan vi se om ikke disse brikkene faller på plass: 


Katamafi ca, bhikkhave, dukkham ariya-saccam? 
Hvilken og, munker, vondt/lidelse edel-sannhet? 


Nå vet vi allerede at de to første ordene bør bytte plass. Og vi 
kan skyve vokativen til slutten av setningen. Da får vi: 


Og hvilken lidelse edel-sannhet, munker? 


Fortsatt ser det ikke helt bra ut. Det mangler noe. Det mangler 
et verb! Det er jo ikke noe verb i setningen! Det er ikke noe 
som skjer. 

Poenget er nettopp dette: Det er ikke noe som skjer. Og 
da trengs det ikke noe verb. På norsk ville vi ha skutt inn 
verbet er i slike sammenhenger. For eksempel: ‘Huset er 
stort.” Det er ikke noe som skjer. Vi bare beskriver huset. 
Huset står der, det, og gjør ikke noe som helst. I slike 

situasjoner finnes det en del språk som kutter ut er, og bare 
sier: ‘Huset stort.” 
Slike setninger uten verb kalles nominalsetninger. Som 
oftest kan vi skyte inn et er, så blir det forståelig norsk av det. 
Nå kan vi gå tilbake til setningen og prøve igjen: 


Og hvilken er lidelse edel-sannhet, munker? 
Nei. Fortsatt er det noe som ikke virker riktig. Vi glemte visst 
å ta hensyn til at dukkham her fungerer som adjektiv. Et 
adjektiv er underordnet det substantivet som det beskriver, så 
derfor kan vi prøve å skyve det litt lenger bakover i setnin- 
gen: 

Og hvilken er edel-sannhet lidelse, munker? 
Nå begynner vi å nærme oss. Hvis vi nå bare justerer setnin- 
gen litt så det blir bedre norsk, ender vi opp med et brukbart 
resultat: 

Og hvilken er den edle sannhet om lidelse, munker? 
Eller: 


Og hvordan er den edle sannhet om lidelse, munker? 


Dette er én mulig oversettelse, og det er nok den vanligste. 
Selv foretrekker jeg en litt annen løsning: 


Og hvordan er den sentrale kjensgjerning om det som 
gjør vondt, munker? 

Begrunnelsen for dette valget blir litt for lang å ta med 
her. Derfor skal jeg bare nøye meg med å nevne disse to over- 
settelsesalternativene. 

Det tok litt tid å komme i mål her. Når vi gjør oss kjent 
med et fremmed språk, oppdager vi at de ikke alltid følger 
samme konvensjoner som norsk. Grammatikk og ordenes be- 
tydning er én ting. Men det er også en del andre detaljer, som 
f.eks. ordenes rekkefølge, eller hva som utelates og hva som 
ikke utelates, som kan være annerledes enn vi er vant med. 
Men med et åpent sinn og litt kreativ tenkning løser det meste 
seg, og etter hvert blir vi også kjent med *skikk og bruk” i det 
fremmede språket. 


Svaret 


Buddha spør altså hvordan den edle sannhet om lidelse er. 
Spørsmålet er rent retorisk. Han venter seg ikke noe svar, for 
han fortsetter direkte med å gi svaret selv. 

Her kan det være greit å dele opp svaret og ta litt av 
gangen: 


Jāti pi dukkhā, jarā pi dukkhā, maranam pi dukkham, 
Denne linjen består faktisk av tre korte setninger. Ingen av 
setningene inneholder noe verb. Det er altså nominalsetninger 
der vi må skyte inn et er. 


Den første nominalsetningen er: 


Jāti pi dukkha, 

Jāti fødsel. Dette er et substantiv, hunnkjønn, nomi- 
nativ. Det ordet tilhører -i- klassen, siden det 
slutter på -i. 
pi også 
dukkha vondt, lidelsesfylt, utilfredsstillende. Adjektiv. 
Altså står det: 
Fødsel også vondt, 
På norsk ville vi ikke bruke ‘også’ her på begynnelsen av en 
oppregning. Derfor kan vi rett og slett hoppe over dette ordet 
og SI: 
Fødsel vondt 
Men siden det er en nominalsetning, bør vi skyte inn et er: 


Fødsel er vondt 


Selv synes jeg det gir bedre språkføring om vi modifiserer 
setningen litt til og sier: 


Fødsel gjør vondt, 


Nå skulle det være forholdsvis problemfritt å forstå de følgen- 
de to nominalsetningene: 


jarā pi dukkhā, maraņam pi dukkham 

jarā alderdom. Endelsen viser at dette er et substan- 
tiv i hunnkjønn. 
maranam død 


Følger vi samme mønster, får vi: 
alderdom gjør (også) vondt, død gjør (også) vondt, 


Her kan vi ha med et ‘også’ hvis vi vil. Jeg synes det er litt 
unødvendig. 

Oppdaget du forresten sandhien i maranam pi? 

På norsk kan vi lage ganske lange sammensatte ord, som 
f.eks. *fylkestrafikksikkerhetsutvalg”. Søker du på nettet, kan 
du finne enda lengre ord. Tysk har også ry for å kunne produ- 
sere noen monstre av lange ord. Likevel blekner begge disse 
språkene mot pali og sanskrit, særlig i lærde kommentar- 
tekster som ble skrevet senere enn samlingene av Buddhas 
samtaler. 

Den neste nominalsetningen er denne: 


soka-parideva-dukkha-domanass-upāvāsā pi dukkhā 


Egentlig har vi her et langt, sammensatt ord som skulle ha 
stått uten bindestreker, men for å gjøre det lettere å lese det, 
har vi satt inn bindestreker for å skille ut de enkelte elemen- 
tene. 

Grammatikken er enkel. Hele det lange ordet er setnin- 
gens ‘hovedperson’, og på samme måte som i de foregående 
smāsetningene er også dette dukkhā — altså: det *gjør også 
vondt”. Så hva betyr de enkelte ordene? 

soko sorg 

paridevo klage 

dukkham smerte, vondt, lidelse, her som substantiv. Kom- 
mentarene sier at her betyr det smerte i kroppen, 
siden domanassa betyr smerte i sinnet 

domanassam smerte i sinnet, nedtrykthet, deprimerthet 

upāvāsā jammer 


Legg merke til at i sammensatte ord blir ordene hektet 
sammen uten noen kasusendelser. Bare det siste ordet behol- 
der sin endelse. Og siden det siste ordet i rekken, upāyāsā, er 
hunnkjønn, styrer det adjektivet slik at også dukkhā står i 
hunnkjønn. 

Vi har en sandhi også her, i domanass-upāvāsā. I doma- 
nass- har det falt ut en a på slutten av ordet 

Den neste frasen består egentlig av to setninger. Vi har en 
nominalsetning og en relativ bisetning. 


yam p 'iccham na labhati tam pi dukkham, 


Du har sikkert allerede oppdaget at det er sandhi i p iccham, 
som vi løser opp slik: pi iccham. Når i og i møter hverandre, 
kan en av dem falle bort. Etter hvert som vi begynner å venne 
oss til hvordan sandhi fungerer, virker dette systemet egentlig 
nokså naturlig og selvfølgelig. Jeg skal fortsatt peke på sandhi 
etter hvert som det forekommer — men det kan nok hende jeg 
etter hvert lar være å nevne helt opplagte sandhi-forekomster. 
Det hender at det lønner seg å ikke bare lese en setning i 
vanlig leseretning, men også se på den bakfra. Og gjør vi det 
her, oppdager vi straks et ord vi kjenner, nemlig dukkha. Men 
her står det i intetkjønn -am. Da blir spørsmålet: Finnes det 

noe annet i setningen som står 1 intetkjønn? Ja, det gjør det, 
nemlig yam og tam. Det kan se ut som vi har enda et 
intetkjønnsord her: iccham. Men dette ordet er ikke intet- 
kjønn. Det er noe helt annet, så her gikk vi nesten rett i fella. 


tam (her med en sandhi-endring: tam pi) betyr det. Det er 
et påpekende pronomen (se under) i intetkjønn. 


Dermed har vi siste del av setningen klar: tam pi dukkham — 
*det (er) også vondt”. Så spørs det bare hva som er vondt her. 


yam (også med sandhi-endring: yam pi) er et relativt pro- 
nomen. På norsk har vi det relative pronomenet som. 
På pali er systemet litt annerledes. Et pronomen som 
yam må alltid oppfattes som fo ord på norsk, nemlig 
det som. Pali har ikke noe ord for som alene, men 
bare for det som, den som eller de som. Dette gjør at 
vi må tenke litt annerledes enn vi er vant til. 

iccham ønskende, den ønskende. Dette er presens partisipp, 
noe vi skal se mer på lenger ned. 

na ikke 

labhati (han) får. Verb i 3. person entall. 


Påpekende og relative pronomener 


Her bør vi si litt mer om disse pronomenene. Påpekende 
pronomener er slike ord som peker på noe. På norsk har vi 
den, det og de: *Jeg vil ha den bilen!” Vi bøyer altså disse 
ordene i kjønn og tall: den gutten/jenta (hannkj. og hunnkj.), 
det huset (intetkj.) og de bøkene (flertall). 

På pali blir påpekende pronomener også bøyd i kjønn og 
tall, samt også 1 kasus. Nå er det ingen som henvender seg til 
et pronomen for å si noe, så derfor kan vi se bort fra vokativ. 
Vi skal derfor bare sette opp bøyningen 1 nominativ og 
akkusativ entall her: 


Hannkjønn Intetkjønn Hunnkjønn 


(den) (det) (den) 
Nominativ so tam så 
Akkusativ tam tam tam 


De relative pronomene følger akkurat samme system, det er 
bare første bokstav som er annerledes: 


Hannkjønn Intetkjønn Hunnkjønn 

(den som) (det som) (den som) 
Nominativ yo yam vā 
Akkusativ yam yam yam 


Presens partisipp 


Dette er slike former som på norsk slutter på -ende: Han kom 
syklende, gående, løpende. En feiende flott fyr. 

På pali finner vi nesten samme endelse, ikke -ende, men - 
anta (ingen tilfeldighet, men slektskap). Det vil si, i noen av 
kasusendelsene er denne endelsen blitt litt forenklet. 

I teksten over støtte vi på iccham (ønskende, den ønsk- 
ende), som kommer av verbet icchati, (han) ønsker. Her skal 
vi se hvordan dette bøyes i de tre kasusene vi til nå kjenner, i 
hannkjønn entall: 

Nominativ iccham 
Vokativ iccham 
Akkusativ — icchantam 


Videre i teksten 

Nå kan vi samle trådene i den tekstlinjen vi så på: 
yam p 'iccham na labhati tam pi dukkham 

Først en helt ordrett oversettelse, ut fra det vi har sagt over: 
det som også den ønskende ikke får, det (er) også vondt 

Men så må vi skrive det om så det blir mer naturlig norsk: 
det at man ikke får det man ønsker seg, gjør også vondt 


Eller en mer radikal omskrivning, som imidlertid tar vare på 
innholdet: 


det gjør også vondt når du ikke får det du ønsker deg 
Nå har vi bare én frase igjen: 
sankhittena paūc-upādāna-kkhandhā dukkhā 


Her er det heller ikke noe verb. Altsā en nominalsetning der 
vi mā skyte inn er. 


sankhittena kort sagt 

paūca fem (ordet mister en a på grunn av sandhi) 

upādānam involvering. Dette er et ord som egentlig burde 
forklares grundigere, og oversettere har valgt en 
del forskjellige løsninger. Men her skal vi nøye 
oss med ‘involvering’. 

khandho gruppe. khandhā er nominativ flertall. Første 
konsonant i dette ordet blir doblet i sammenset- 
ninger 


Hva i all verden menes det da med paficupādānakkhandhā? Ut 
fra ordlisten over burde betydningen bli ‘de fem involverings- 
gruppene”. Men hva ligger egentlig i dette? Hva er *involver- 
ingsgrupper”? 

De fem gruppene (khandhå) er buddhismens analyse av 
mennesket. Gruppene er form (rūpa), følelse (vedanā), identi- 
fikasjoner (saitā), reaksjoner (sankhārā) og skjelnende 
bevissthet (viūitāņa). Disse gruppene utgjør menneskets 
opplevelsesverden, og ifølge buddhismen skaper det en 
mengde problemer når vi mer eller mindre intuitivt involverer 
følelsen av et ‘jeg? i denne opplevelsesverdenen og klamrer 
oss til denne jeg-følelsen. 

Mye mer kunne sies om dette, siden læren om de fem 
involveringsgruppene utgjør et viktig kapittel i buddhismens 
forståelse av tilværelsen. Men det ville føre for langt her å gå 
inn på en mer detaljert drøfting, så vi får nøye oss med det 
rent språklige aspektet denne gangen. 


Da blir oversettelsen nokså rett fram: 


sankhittena paūc-upādāna-kkhandhā dukkhā 

kort sagt: de fem involveringsgruppene gjør vondt. 


Nå kan vi bøye hannkjønnsord på -a i både entall og flertall 1 
de tre første kasusene: 


Entall Flertall 
Nominativ khandho khandhå 
Vokativ khandha khandhå 
Akkusativ khandham — khandhe 


Adjektivet følger som sagt lydig substantivet 1 bøyning, så 
derfor blir flertallsordet khandhå etterfulgt av dukkhå, som 
også er nominativ flertall. Gruppene er vonde, eller de gjør 
vondt. 


En oppsummering av teksten 


Katamafi ca, bhikkhave, dukkham ariya-saccam? 

Jāti pi dukkhā, jarā pi dukkhā, maranam pi dukkham, 
soka-parideva-dukkha-domanass-upāyāsā pi dukkhā, yam 
p 'iccham na labhati tam pi dukkham, safikhittena pafic- 
upādāna-kkhandhā dukkhā. 


Nā kan vi altsā oversette denne teksten omtrent slik: 


Og hvordan er den edle sannhet om lidelsen, munker? 
Fedsel gjer vondt, alderdom gjer vondt, deden gjer 
vondt, sorg, klage, smerte, nedtrykthet og jammer gjor 
ogsā vondt. Det gjer vondt nār du ikke fār det du gnsker 
deg. Kort sagt: de fem involveringsgruppene gjør vondt. 

Noen betraktninger omkring dukkha 


Vi har sett at dukkha kan opptre både som substantiv i intet- 
kjønn, og som adjektiv som retter seg etter kjønn og tall på 
det substantivet det beskriver. Dette er et viktig punkt for 
forståelse av hva Buddha sier i denne teksten. 

I populærlitteraturen kan vi til tider møte påstanden om at 
Buddha sa at *alt er lidelse”. Men stemmer dette? I denne 
teksten står det ikke ‘Fødsel er lidelse (substantiv).” *Lidelse” 
er ikke oppført som noen selvstendig enhet som kan likestilles 
med ‘fødsel’. Det står ikke "Fødsel = lidelse.” Dukkha opptrer 
her 1 stedet som adjektiv, som beskriver fødselen. Og det er 
riktig. Fødsel kan være smertefullt. Men fødsel kan også 
oppleves som lykke. Dukkha opptrer derfor som en av flere 
mulige beskrivelser av fødselen. 

Alderdom kan være vondt. Alderdom kan også være fred- 
elig og avklaret. Døden kan være vond. Døden kan også 
komme som en befrielse. 

Når vi forstår at dukkha opptrer som adjektiv i dette 
utsagnet, som ett adjektiv av flere mulige, innser vi også at 
det er feil å beskrive buddhismen som en pessimistisk lære. 
Buddha peker på at livet kan medføre mye sorg, lidelse og 
smerte. Hadde han stoppet der, ville det nok ha vært riktig å 
betegne ham som en pessimist. Men han stoppet ikke der. 
Han gikk tvert imot videre og la fram en vei, en metode, for å 
bli fra det som gjør vondt. Derfor kan buddhismen snarere 
beskrives som en realistisk, for ikke å si rent ut optimistisk, 
lære, siden Buddha peker på en vei bort fra det som gjør 
vondt. 

Buddhas lære peker med andre ord på at vi kan oppleve 
problemer og vanskeligheter i livet, men at det er fullt mulig å 

utarbeide en strategi for å møte problemene og ikke la seg 
knuse av dem. 

Repetisjon 
Her er teksten fra forrige kapittel: 


Sabbo rågo pahino me, 
sabbo doso samūhato, 

sabbo me vigato moho, 
sītibhūto ‘smi nibbuto. 


Prev ā lese gjennom denne teksten og se om du forstār alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, sā les gjennom 
forrige kapittel en gang til. Hvis du husker alt, sā les likevel 
gjennom forrige kapittel en gang til. 

5. Buddhas lære i et nøtteskall 


Etter den forholdsvis lange teksten du nå har arbeidet deg 
gjennom, skal vi slappe av med en ganske kort tekst. Den gir 
oss imidlertid mulighet til å se på noen nye sider av gramma- 
tikken. 


Verb i -e-klassen 


Tidligere har vi sett på verb der stammen ender på -a, nemlig 
gacchati (går) og labhati (får). Svært mange verb hører til 
denne klassen. En annen klasse har -e i stedet for -a. Men 
bortsett fra det, blir de bøyd akkurat som -a-verbene. Vi kan 

se på verbet pafifiåpeti, som betyr "proklamerer, bekjentgjør, 
underviser”. 


Entall Flertall 
l.p. — pafifiapemi pafifiåpema 
2.p.  paūūāpesi pafifiåpetha 
3.p. — pafifiåpeti pafifiåpenti 


Personlige pronomener 


Nå er det slik på pali at de personlige pronomene ligger inn- 
bakt i endelsene på verbet. Pafifiapemi betyr ‘jeg prokla- 
merer’, paññāpesi betyr ‘du proklamerer, osv. 

Men naturligvis finnes det også egne ord for jeg, du, osv. 
Disse brukes når det er behov for å understreke ordet. 

Her har vi første og annen person entall i de kasusene vi 


til nå kjenner: 


l. person 2. person 
Nominativ aham (jeg) tvam, tuvam (du) 
Akkusativ mam (meg) tvam, tuvam, tam (deg) 


Genitiv 


Nå skal vi bli litt kjent med et nytt kasus. Fra før av har vi sett 
på nominativ, vokativ og akkusativ. Hva er så genitiv? Jo, 
genitiv uttrykker et eierforhold. Et eksempel vi har brukt tid- 
ligere, er Annes hus. Her står Annes 1 genitiv på norsk. Det er 
hengt på en -s som endelse, og dette viser at det er Anne som 
eier huset, det er huset til Anne. I hannkjønn og intetkjønn får 

substantiv i -a-klassen endelsen -assa. Både på norsk og pali 
forekommer -s i genitivsendelsen. Hunnkjønnsord får endel- 
sen -åya. 

Da kan vi hente fram det bøyningsskjemaet som vi har 
brukt tidligere, og legge til genitiv. Fortsatt skal vi nøye oss 
med bøyningene i entall: 


Hannkjønn Intetkjønn Hunnkjønn 
Nominativ dhammo —saccam jarā 


Vokativ dhamma —saccam jare 
Akkusativ dhammam saccam jaram 
Genitiv dhammassa saccassa jaråya 


Hvis du synes det etter hvert blir mye å huske på, kan du 
trøste deg med at bortsett fra de to første kasusene, blir hann- 
kjønn og intetkjønn bøyd helt likt. Kan du det ene, kan du 
også dermed det andre. 


Tekst 4. Hva Buddha underviser i 


Men la oss nå se på en liten tekst: 


Pubbe cāham, bhikkhave, etarahi ca dukkhaūceva pafifiapemi, 
dukkhassa ca nirodham. 


Her skal vi først løse opp et par sandhier. Den første er 


cāham, som er sammensmelting av ca (og) og aham (jeg). De 
to korte a-ene har smeltet sammen til en lang a. 

Den andre sandhien, eller rettere sagt de to neste tilfellene 
av sandhi finner vi i dukkhaficeva, som skal løses opp slik: 
dukkham ca eva. 

Her er de ordene som er nye: 


pubbe før, før i tiden 

etarahi nå, nā for tiden 

eva nettopp, bare 
pafifiapemi jeg underviser 

nirodho slutt, opphør, avslutning 


Vi kjenner igjen vokativen bhikkhave — (dere) munker! Bud- 
dha snakker altså til noen munker her. 

Det kan ofte lønne seg å plukke ut verbet for å se hva som 
skjer, og hvem som gjør det. Og verbet her er nettopp 
paūtāpemi, ‘jeg underviser”. Buddha snakker altså om seg 
selv, og understreker det ved også å bruke ordet aham. Han 
sier altså noe om hva han underviser 1. 

Utsagnet begynner slik: 


Pubbe cåham, bhikkhave, etarahi ca 
Hvis vi nå hopper over vokativen bhikkhave, og likeså hopper 
over aham, som bare understreker verbet, sitter vi igjen med 
følgende: 

Pubbe ca... etarahi ca 
Ut fra ordlista ser vi at dette betyr: 


Før og ... nå og 

Vi ville ikke si det slik på norsk. Men på pali brukes de to 
småordene ca (og) og pi (også) nettopp slik i oppramsinger. I 
norsk språkbruk ville vi heller bruke både ... og. Dermed 
kommer vi fram til: 


Både før og nå 


Og her kan vi jo ta med vokativen bhikkhave, så vi ikke 
glemmer den: 


Både før og nå, munker, 


Og hva er det som skjer både før og nå? Jo han sier at han 
underviser: 


Både før og nå, munker, underviser Jeg bare 


Nå vet vi at akkusativ er kasuset for det som det blir gjort noe 
med i en setning. For å finne ut hva Buddha underviser i, mā 
vi altså lete etter akkusativer i utsagnet. Vi finner to: dukkham 
og nirodham — lidelse og opphør. Opphør av hva? Jo, det står 
dukkhassa nirodham — lidelsens opphør. Her fikk vi bruk for 
det vi nettopp har lært om genitiv. 

I denne frasen: dukkhaūceva pafifiåpemi, dukkhassa ca 
nirodham ser vi forresten nok en gang at ca opptrer to ganger, 
selv om en av dem er gjemt inne i en sandhi-kombinasjon 
midt i dukkhaficeva. 

Vi kunne jo godt si *... underviser ... 1/0m både lidelse og 
lidelsens opphør”. Men det kan være like greit å bare hoppe 
over første forekomst av ca, og si * ... i/om lidelse og lidelsens 
opphør”. 

Nå kan det være på tide å se på teksten igjen: 


Pubbe cāham, bhikkhave, etarahi ca dukkhaūceva pafifiapemi, 
dukkhassa ca nirodham. 


Både før og nå, munker, underviser Jeg bare i/om lidelse 
og lidelsens opphør. 

Repetisjon 
Her er teksten fra forrige kapittel: 


Katamaū ca, bhikkhave, dukkham ariya-saccam? 

Jāti pi dukkhā, jarā pi dukkhā, maranam pi dukkham, 
soka-parideva-dukkha-domanass-upåyåså pi dukkhå, yam 
p'iccham na labhati tam pi dukkham, sankhittena pafic- 
upādāna-kkhandhā dukkha. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom 
forrige kapittel en gang til. Hvis du husker alt, så les likevel 
gjennom forrige kapittel en gang til. 


70 


6. De oppvåknedes budskap 


En kjent og populær samling vers i de buddhistiske skriftene 
er Dhammapada. Denne boken er kanskje den som har vært 
oversatt flest ganger til vestlige språk. Vi skal se på vers nr. 
183 fra denne boken. 

Her er det lite nytt av grammatikk. Vi har allerede vært 
igjennom så mye grammatikk (selv om mye fortsatt gjenstår), 
at du nå kan begynne å lese en del små tekster uten noen store 
problemer. 

Mer om genitiv 


Vi så at substantiver av -a-klassen ender på -assa i genitiv, 
hannkjønn, entall. Også på norsk ender genitiv på -s, som i 
Annes hus. Men vi kan også si Huset til Anne, og bruke pre- 
posisjonen fil. Noen ganger passer det bedre med preposisjo- 
nen av. 

Nå får vi også bruk for genitiv i flertall. Denne bøynings- 
formen ender på -ånam. en sjelden gang bare -āna. Vi kan ta 
et hannkjønnsord vi tidligere har sett på, nemlig soko (sorg), 
og sette det inn i skjema: 


Entall Flertall 
Genitiv sokassa sokānam 


Dette betyr altsā sorgens og sorgenes. 
Negativ a- 


På norsk kan vi gjøre et ord negativt, eller snu betydningen av 
det, ved å sette u- foran ordet. Vi har vær og vi har uvær. Man 
kan være vennlig eller uvennlig, lydig eller ulydig. 

På pali har vi en a- som gjør akkurat samme jobben som 
norsk u-. Dette skal vi få et eksempel på i den teksten vi 
straks skal se nærmere på. 

Men siden vi nå nettopp hadde ordet soko, — som betyr 
sorg — eller soka i nøytral grunnform, kan det være artig å 
prøve å sette en a- foran dette ordet. Asoka må altså bety 
usorg. Dette var navnet en indisk keiser på 200-tallet f.Kr. var 
kjent under. Keiser Asoka het altså egentlig keiser Usorg, 

eller skal vi kanskje heller kalle ham keiser Sorgløs? Eller hva 
med keiser Sorgenfri? 


Tekst 5. De oppvåknedes budskap 


Sabbapāpassa akaranam, 
kusalassa upasampadā, 
sacittapariyodapanam, 
etam Buddhāna sāsanam. 


Her får vi noen sammensatte ord, men det er ikke spesielt 
vanskelig å løse dem opp. 

Det første ordet er sabbapāpassa. Vi ser på endelsen -assa 
at det er genitiv. Dessuten kjenner vi igjen første ledd, sabba-, 
som vi tidligere har vært borti. Det betyr alt. Da gjenstår bare 
å finne ut av midtleddet, påpa. Det kan være enten et adjektiv, 
påpa, eller et substantiv i intetkjønn, påpam. I denne sammen- 
setningen er det egentlig ikke så viktig om vi regner det som 
adjektiv eller substantiv 


påpa ond, ondt 
påpam ondskap. 


Altså må sabbapāpassa bety noe slikt som ‘all ondskaps”, eller 
eventuelt ‘til all ondskap”, ‘av all ondskap” eller ‘av alt ondt”. 

Vi får se om det neste ordet kan hjelpe oss til å velge rik- 
tig oversettelsesvariant. Og det neste ordet er akaranam, som 
vi kan løse opp slik: a-karanam. 


karanam gjøring, det å gjøre 

akaranam —ikke-gjøring, det å ikke gjøre 


Ordet karanam et substantiv i intetkjønn som er dannet av et 
verb for ‘å gjøre”, og det betyr *gjøring”, eller ‘det å gjøre”. 
Med a- foran, må vi tenke oss u-gjøring, ikke-gjøring, det å 
ikke gjøre. 

Hva blir så betydningen av sabbapāpassa akaranam? Ut 
fra det vi her har sett, kan vi bygge opp all-ondskaps ikke- 
gjøring. Men dette må vi omstøpe til et mer normalt norsk. 
Ikke-gjøringen av alt ondt — dette kan vi nok heller uttrykke 
som å la være å gjøre alt som er ondt, eller lignende. Jeg 
velger denne oversettelsen av linjen: 


Å unngå å gjøre det onde 
Neste linje er: 
kusalassa upasampadā, 


Vi ser at det første av disse ordene, kusalassa, har den typiske 
genitivsendelsen -assa. Altså er det genitiv av kusala. Dette 
ordet kan også være enten et adjektiv eller et substantiv i 
intetkjønn, kusalam. Dette ordet, kusala, og det motsatte, 
akusala, opptrer ofte i Buddhas undervisning, så det er et vik- 
tig ordpar. 

Kusala brukes om slikt som etisk godt og sunt, og som 
fører til gode resultater. Vennlighet, gavmildhet og visdom 
regnes som kusala. Og motsatt brukes akusala om slikt som 
er usunt og som gir skadelige for en selv og andre, som hat, 
grådighet og vrangforestillinger. Da kan vi sette disse to ord- 
ene inn 1 ordlisten vår: 

kusala godt, sunt 
akusala dårlig, usunt, skadelig 


Så kommer vi til ordet upasampadå. Vi kan jo se hvilke ele- 
menter det er bygd opp av: upa-sam-pad-ā. Elementet pad er 
beslektet med norsk fot, og kan ha en betydning som har med 
fot, vei, det å gå, i videste forstand. Med forstavelser og 
ending blir betydningen *det å gå inn på”, altså å gå inn på 
noe, foreta seg noe, påta seg å gjøre noe, gå inn for å gjøre 
noe, praktisere noe. 
upasampadā påta seg noe, gjøre noe 
Da ser vi at linjen: 

kusalassa upasampadā, 
kan oversettes bokstavelig slik: 

det godes gjøring 
eller vi kan omskrive til litt bedre norsk: 

gå inn for å gjøre det gode. 
Tredje linje i verset er ett eneste langt, sammensatt ord: 


sacittapariyodapanam, 


Dette ordet er sammensatt slik: sa-citta-pariyodapanam, og 
disse ordene betyr: 

sa sin, sitt, sitt eget 
cittam sinn 
pariyodapanam rensing, foredling 


Da ser vi at hele linjen blir: 
sitt-eget-sinn-rensing/foredling 

Eller: 
foredle sitt eget sinn. 

Og dermed kommer vi til siste linje: 
etam Buddhāna sāsanam. 


Det første ordet, etam, er et påpekende pronomen som bøyes 
akkurat som tam, som vi har sett litt på tidligere. Her står det 
i intetkjønn, entall, og betyr dette. 

Buddhåna er genitiv flertall av Buddho, og kunne også ha 
vært skrevet Buddhānam , som vi så over, da vi snakket om 
genitiv flertall. Det betyr altså Buddhaenes. Men nå er det 
viktig å huske at Buddha ikke er noe egentlig navn 1 vanlig 
forstand. Det er en hederstittel som har en betydning, nemlig 
*den oppvåknede”. Og 1 dette verset kan det nok hende at det 
er denne betydningen vi bør bruke. 

Det siste ordet på linjen, såsanam, er intetkjønn, nomi- 
nativ, entall, og det er derfor etam også står 1 intetkjønn, 
nominativ, entall. Sāsanam betyr ‘budskap’, og brukes også i 
betydningen ‘lære’. 

Altså: 

etam dette 
såsanam budskap, lære 


Og hele linjen blir da: 
etam Buddhåna såsanam 
Dette de oppvåknedes budskap/lære 


Vi ser at her mangler det verb igjen. Altså er det en nominal- 
setning der vi bør skyte inn et er: 


Dette er de oppvåknedes budskap/lære. 
Det var det! Da kan vi oppsummere hele verset: 


Sabbapāpassa akaranam, 
kusalassa upasampadā, 
sacittapariyodapanam, 
etam Buddhāna sāsanam. 


Min oversettelse lyder slik: 


Å unngå å gjøre det onde, 

gå inn for å gjøre det gode, 
foredle sitt eget sinn — 

det er de oppvåknedes budskap. 


Når vi leser pali, blir vi ofte slått av den særegne skjønnheten 


som ligger i den komprimerte og ‘økonomiske’ uttrykksfor- 
men, særlig 1 vers. Det er særlig to egenskaper ved pali som 

bidrar til dette. Den ene er de sammensatte ordene. Ved å 
binde ordene sammen blir innholdet pakket sammen. Den 
andre egenskapen som bidrar til å skape denne tette uttrykks- 
formen, er bøyningene. I et utpreget bøyningsspråk som pali 
ligger det ofte like mye informasjon i bøyningsendelsene som 
i grunnordene. På språk med få eller ingen bøyninger må den 
tilsvarende informasjonen leveres ved hjelp av ekstra ord. 
Dette gjør at stilen og uttrykksformen blir forskjellig. Sam- 
menlign bare verset på pali over med den norske overset- 
telsen. 

På norsk har vi noen bøyninger, men svært få sammen- 
lignet med pali, noe som gjør at vi må bruke flere småord for 
å få fram samme meningsinnholdet. Det fremmedspråket de 
fleste av oss kjenner best, er engelsk, og engelsk har også 
svært få bøyninger — færre enn hva norsk har. 

Jeg sier ikke at det ene er bedre enn det andre. Vi må bare 
akseptere at uttrykksmåten på pali er litt annerledes enn hva 
vi er vant til på språk som norsk og engelsk, og være innstilt 
på at dette nok kan kreve litt tilvenningstid. 

Repetisjon 


Her er teksten fra forrige kapittel: 
Pubbe cāham, bhikkhave, etarahi ca dukkhaūceva pafifiapemi, 
dukkhassa ca nirodham. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom 
forrige kapittel en gang til. Hvis du husker alt, så les likevel 
gjennom forrige kapittel en gang til. 

7. Årsaken til det som gjør vondt 


I tekst 4 arbeidet vi oss gjennom den første av det som kalles 
de fire edle sannheter, eller de fire sentrale kjensgjerninger. 
Den handlet om lidelse, eller det som gjør vondt for oss her i 
verden. 

Mange har pekt på at disse fire sannhetene kan ligne på 
en leges diagnose. Først blir problemet definert: lidelse. Der- 
etter utforskes årsaken til problemet, årsaken til lidelsen. Så 
gis det en prognose om at det mulig å bli helbredet, og til slutt 
gir legen en anvisning eller resept hvilken kur pasienten bør 

ta. Den kuren Buddha anbefalte, kalles den åttedelte veien, og 
den blir presentert i den fjerde av de edle sannhetene. 

Nå skal vi se på den teksten der Buddha analyserer år- 
saken til problemene våre: 


Tekst 6. Årsaken til det som gjør vondt 
Katamafi ca, bhikkhave, dukkha-samudayam ariya-saccam? 
Yāyam taņhā ponobhavikā nandirāgasahagatā tatra 


tatrābhinandinī, seyyathīdam kåmatanhå bhavatanhå 
vibhavataņhā. 


Her åpner Buddha også med et retorisk spørsmål som han 
deretter besvarer selv. Vi ser at spørsmålet er nesten det sam- 
me som det vi så i tekst 3. 

I tekst 3 spurte han: 

Katamafi ca, bhikkhave, dukkham ariya-saccam? 


Og vi fant ut at dette kunne oversettes slik: 


Og hvordan er den edle sannhet om lidelsen (dukkha), 
munker? 


Nå lyder spørsmålet slik: 


Katamafi ca, bhikkhave, dukkha-samudayam ariya-sac- 
cam? 


Han spør altså om dukkha-samudayam, ikke bare om duk- 
kham. Vi får se hva samudayam betyr. 

samudayam tilblivelse, årsak 


Da må dukkha-samudayam bli *lidelse-ārsak”, og spørsmålet 
blir klart for oss: 


Og hvordan er den edle sannhet om lidelsens årsak, 
munker? 


Svaret lyder som følger: 


Yayam taņhā ponobhavikā nandi-rāga-sahagatā tatra 
tatrābhinandinī, seyyathīdam kāma-taņhā bhava-taņhā 
vibhava-taņhā. 


I denne teksten er det ikke særlig mye ny grammatikk å for- 
holde seg til. 

Men vi kan jo repetere noen bøyninger som vi har sett på 
tidligere. Det er substantiver av -a-klassen 1 entall: 


Hannkjønn Intetkjønn Hunnkjønn 
Nominativ dhammo —saccam jarā 


Vokativ dhamma —saccam jare 
Akkusativ dhammam saccam jaram 
Genitiv dhammassa saccassa jarāya 


Legg merke til hunnkjønnsformen. Den slutter på -ā i nomi- 
nativ. Hvis vi ser litt på teksten igjen, finner vi flere ord og 
ordsammensetninger som slutter på -4. 

Et sentralt ord her er substantivet tanhå. Det betydde opp- 
rinnelig ‘tørst’, men i buddhistiske tekster har det alltid betyd- 

ningen ‘begjær’. Som endelsen viser, er det hunnkjønn. Og 
her står det i nominativ, entall. Altså er det ‘hovedperson’. 


taņhā begjær 


Dette substantivet styrer adjektivene 1 setningen, slik at også 
de står i hunnkjønn, nominativ, entall. Dette er det som vi 
kalte samsvarsbøyning, og det viser oss at de andre adjek- 
tivene er med på å beskrive nettopp dette tanha. 

Men før vi går videre 1 setningen, bør vi kanskje se pā det 
første ordet: Yayam. Dette er en sandhi, det vil si at det er to 
ord som har smeltet sammen. De to ordene er Yā + ayam. 

Yå har vi vært borti før, under relative pronomener. Da 
hadde vi dette bøyningsskjemaet, og ser vi nærmere på det 
igjen, finner vi yå under hunnkjønn, nominativ. Ordet betyr 
den som, og siden det står i hunkjønn, må det også stå til et 
hunnkjønnsord, nemlig taņhā. 


Hannkjønn Intetkjønn Hunnkjønn 

(den som) (det som) (den som) 
Nominativ yo yam yå 
Akkusativ yam yam yam 


Yā tanhå må da bety det begjæret som. Men nå står dette 
sammen med enda et ord, nemlig ayam, som er et påpekende 
pronomen, også i hunnkjønn. Pali har flere påpekende prono- 
mener som betyr denne, dette. Tidligere har vi sett etam, og 
her har vi altså ayam. 

Hvordan skal vi da forstå kombinasjonen Yāyam taņhā? 
Er det ikke litt smør på flesk: det som dette begjæret? 

Nei, ordene brukes for å gi uttrykket større vekt, og på 
norsk burde vi oversette det omtrent slik: 


Det er dette begjæret som (er) ... 
Eller kanskje for å gi det større vekt: 

Det er nettopp dette begjæret som (er) ... 
pono-bhavikā nandi-rāga-sahagatā tatra tatrābhinandinī, 


pono igjen 

bhavika adjektiv som kommer av bhava, som er grunn- 
stammen i et verb som betyr *å være, å bli”. 
Bhavika betyr ‘som får (noe) til å bli”. 
pono-bhavikā betyr derfor *som får (noe) til å bli 
igjen”, ‘som får noe til å bli til på nytt”, ‘som 
forårsaker ny tilblivelse”. 


Ordet pono-bhavikā er et adjektiv, og vi ser av endelsen at 
det er hunnkjønn, entall, nominativ, akkurat som taņhā. Der- 
for hører det sammen med tanhå og beskriver dette begjæret 
nærmere. 

Når Buddha spør hva som er årsaken til lidelse, og der- 


etter svarer at Yayam taņhā ponobhavikā ... ‘Det er dette 
begjæret, som forårsaker ny tilblivelse ...” — da er det naturlig 
å spørre: 


*Javel. Ny tilblivelse av hva?” 
Svaret er ikke gitt, 1 alle fall ikke her. Det har vært vanlig 
å mene at den nye tilblivelsen her peker på gjenfødelse, et 

nytt liv. Det er mulig at dette er svaret. Men det finnes flere tolkningsmuligheter. 

Det kan være snakk om begjæret 1 seg selv, at begjær 
skaper mer begjær, eller mye vil ha mer, som det heter. 

Ut fra buddhistisk psykologi for øvrig er det også mulig 
at det er snakk om negative prosesser 1 sinnet generelt, at 
begjæret forårsaker ny tilblivelse av usunne tilstander i sinnet. 

Vi skal ikke prøve å avgjøre dette her og nå, men lar 
tolkningen stå åpen, slik teksten selv gjør. 

Det neste ordet, som også står i hunnkjønn, entall, nomi- 
nativ, er nandi-råga-sahagatå, og dette er også et sammensatt 
ord som vi skal løse opp: 


nandi nytelse 

rāgo lidenskap 

sahagata Dette er igjen sammesatt av saha (sammen) og 
gata (gått), altså bokstavelig *sammengātt. Det 
betyr *som har sammenheng med” 


Da ser vi at uttrykket nandi-råga-sahagatå må bety: *som har 
sammenheng med nytelse og lidenskap” — og dette er også en 
beskrivelse av begjæret. 

Så kommer vi til tatra tatrābhinandinī. Her skal vi først 
løse opp en sandhi. To korte a-er smelter sammen til å 1 
tatråbhinandini. Altså leser vi uttrykket slik: tatra tatra abhi- 
nandinī. 


tatra der 
Når det står tatra tatra, betyr det *der og der”, eller, som vi 


heller sier på norsk: *her og der”. 

abhinandinī inne i dette ordet oppdager vi et kjent element, 
nemlig nandi, som betyr ‘nytelse’. Hele ordet 
kan vi oversette slik: *som søker nytelse”. 


Da ser vi at tatra tatrābhinandinī, som fortsatt handler om 
begjæret, betyr: ‘som søker nytelse her og der”. 

Nå har vi altså fått *signalementet” på begjæret. Begjæret 
er: 


ponobhavikā nandirāgasahagatā tatra tatrābhinandinī 


Det forārsaker ny tilblivelse, henger sammen med nytelse 
og lidenskap, og søker nytelse her og der. 


Men Buddha gir en ytterlige spesifisering av begjæret: 
seyyathidam kāmataņhā bhavatanhå vibhavatanhå. 
seyyathidam nemlig, slik som dette, det vil si 


Ordet seyyathidam fungerer nærmest som en kolon her, og 
sier at her kommer litt mer forklaring. Ordet kan også forstås 
som *for eksempel”, og 1 så fall er det ikke gitt at det innleder 
noen uttømmende forklaring. 

Hvis seyyathīdam oppfattes som innledningen til en full 
spesifisering, vil det i så fall si at det finnes de følgende tre — 
og bare disse — formene for begjær. 

Men hvis seyyathidam oppfattes som innledningen til en 
eksemplifisering, vil det si at det finnes disse tre — og even- 
tuelt også andre — formene for begjær. Jeg foretrekker denne 
tolkningen. 

De tre formene for begjær Buddha her nevner, er: 
kāmataņhā bhavatanhå vibhavataņhā 


Siden vi nā vet at tanhå betyr ‘begjær’, har vi her altså kāma- 
begjær, bhava-begjær og vibhava-begjær. 


kāmo sanselighet, sanselige nytelser 
bhavo tilblivelse 
vibhavo vi-bhava. Forstavelsen vi- innebærer en motset- 


ning, slik at vibhava blir det motsatte av bhava. 
Hva er det motsatte av tilblivelse? Ødeleggelse? 
Oppløsning? Avslutning? 


Dette skal vi drøfte litt nærmere. Men først kan vi samle brik- 
kene og oversette denne linjen slik: 


begjær etter sansenytelser, begjær etter tilblivelse og 
begjær etter avslutning. 


Bhava og vibhava har vært tolket på forskjellig måte. Det har 
vært vanlig å oppfatte bhava som *gjenfødelse”. I så fall må 
vibhava, som er det motsatte, bli *slutt på gjenfødelse”. Men 
dette rimer dårlig. Siden vi her har med en analyse av 
lidelsens årsaker å gjøre, må vi gå ut fra at alle disse 
beskrivelsene har en negativ undertone. Det som forårsaker 
lidelse, er ikke noe positivt. 

I så fall er gjenfødelse noe negativt. Dette rimer for så 
vidt bra med resten av Buddhas lære. Men dermed må vi også 
regne vibhava som noe negativt. Og hvis vi oppfatter bhava 
som ‘gjenfødelse’, må vi oppfatte vibhava som ‘slutt på 

gjenfødelse”, og se dette som negativt. Men dette stemmer 
ikke overens med resten av Buddhas lære. Nibbana blir jo 
noen ganger beskrevet som *slutt på gjenfødelse”, og dette 
regnes som udelt positivt. 

Noen vestlige filosofer har oppfattet vibhavatanhå som 
dødslengsel, og dette har gitt opphav til mange underlige 
misforståelser. 

Jeg tror forklaringen kan være enklere. Vi opplever stadig 
ting og hendelser som vi liker, og vi opplever ting og hen- 
delser vi ikke liker. Så forsøker vi etter beste evne å mani- 
pulere virkeligheten slik at vi skal oppleve mest mulig av det 
vi liker, og minst mulig av det vi ikke liker. Vi prøver å ordne 
det slik at det oppstår ‘tilblivelse’? — bhava — av positive 
hendelser, og vi prøver å fjerne — bhava — det vi opplever som 
negativt. Men virkeligheten har en ubehagelig tendens til å 
motsette seg våre manipulasjoner, og vi blir stadig frustrert i 
våre forsøk på å innrette den etter vårt eget forgodtbefin- 
nende. Disse forsøkene på å manipulere virkeligheten er en 
form for begjær som skaper frustrasjoner eller lidelse. 

Da er vi kommet så langt at vi nå kan oppsummere den 
andre *edle sannhet”, eller den andre *sentrale kjensgjerning”: 


Katamafi ca, bhikkhave, dukkha-samudayam ariya-saccam? 

Yāyam tanhå ponobhavikā nandirāgasahagatā tatra tatr- 
ābhinandinī, seyyathīdam kāmataņhā bhavataņhā vibhava- 
tanhā. 


Og hvordan er den sentrale kjensgjerning (edle sannhet) 

om årsaken til det som gjør vondt (til lidelsen), munker? 
Det er nettopp dette begjæret, som fører til ny 

tilblivelse, som henger sammen med nytelse og liden- 

skap, som søker nytelse her og der, nemlig begjær etter 
sansenytelser, begjær etter tilblivelse og begjær etter 
avslutning (ikke-tilblivelse). 

Repetisjon 
Her er teksten fra forrige kapittel: 


Sabbapāpassa akaranam, 
kusalassa upasampadā, 
sacittapariyodapanam, 
etam Buddhāna sāsanam. 


Prev ā lese gjennom denne teksten og se om du forstār alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, sā les gjennom 
forrige kapittel en gang til. Hvis du husker alt, sā les likevel 
gjennom forrige kapittel en gang til. 

8. Sannelig lever vi lykkelig 


Mer om kasus 


Pali har åtte kasus. Til nå har vi sett på fire av dem. Vi har sett 
på vokativ, som bare brukes når vi henvender oss til noen. 
Buddha bruker det når han snakker til munkene: bhikkhave — 
munker! 

Vi har sett på genitiv, som betegner et eierforhold. Vi kan 
for eksempel snakke om Buddhassa dhammo — Buddhas lære. 
Men ofte bruker man på pali heller å sette sammen ordene, og 
da faller kasusendelser inne i et sammensatt ord bort. I stedet 
for Buddhassa dhammo kan vi si Buddhadhammo — Buddhas 
lære. 

Vi har også sett på nominativ og akkusativ, som viser 
hvem 1 setningen som foretar handlingen (nominativ) og 
hvem handlingen * går ut over” (akkusativ). 

La oss leke oss litt med paligrammatikken og hekte disse 
endelsene på norske ord. Tar vi setningen *katten spiser 
musa”, kunne dette bli: ‘katto musam spisati’. Hvis vi snur pā 
ordrekkefølgen på norsk — musa katten spiser — mister vi 
meningen. Men på pali er ordrekkefølgen ikke særlig viktig. 
Endelsen viser at ‘katto’ er den som utfører handlingen, 
uansett hvor 1 setningen ordet står. Derfor kunne vi like gjerne 
ha sagt *'musam katto spisati’ uten den minste fare for å bli 
misforstått. Verbet kunne egentlig ha stått hvor som helst, 
men på pali kommer det ofte sist 1 setningen. 


Lokativ 


Nå kan det være på tide å se litt på et nytt kasus, nemlig 
lokativ. Lokativ betegner stedet der noe foregår. På norsk ut- 
trykker vi dette med preposisjonene i og på. På pali vil et 
hannkjønnsord i -a-klassen slutte på -e i lokativ. Det hendte at 
Buddha besøkte en by som het Rājagaha. Hvis vi da ville si at 
han var ‘i Rājagaha”, ville det hete Rājagahe. 

Hvordan ville vi da si ‘i Oslo”? Kort og godt: ‘Osle’. 

Lokativ er derfor ikke så komplisert. Selv navnet lokativ 
peker i retning av at det har noe med lokalisering å gjøre. 

I flertall får ord i lokativ endelsen -esu. 

I lokativ har hannkjønn og intetkjønn samme endelser i 
entall. Til gjengjeld finnes det noen bøyningsvarianter på 
grunn av dialektforskjeller, slik vi har sett tidligere. Men 
endelsen på -e er den vanligste. Da kan vi sette opp et lite 

skjema som viser lokativ i hannkjønn og intetkjønn. Vi velger 
ordet nagaram, som betyr ‘by’. 


Entall Flertall 
(1 byen) (i byene) 
Lokativ nagare, nagaramhi, nagarasmim nagaresu 


Hvis det handler om mennesker, kan vi bruke lokativ 
flertall når vi skal si hos eller blant disse menneskene. 

I det gamle India fantes det flere folkeslag og stammer. Et 
folk var mallå, eller mallaene, som vi ville si. Hvis Buddha 
nå var på besøk hos dem, eller blant dem, vil det stå at han 
var mallesu. Når vi ser lokativ flertall, må vi altså vurdere om 
det passer med hos eller blant. 

Nå kan vi sette opp et bøyningsskjema med de fem 
kasusene vi til nå har sett på. Her er substantiv 1 -a-klassen i 
entall, med variantene i lokativ. Denne gangen velger vi hann- 
kjønnsordet devo (gud), siden det tar mindre plass: 


Hannkjønn Intetkjønn Hunnkjønn 


Nominativ devo saccam  jarā 
Vokativ deva saccam jare 
Akkusativ devam saccam jaram 
Genitiv devassa saccassa —jaråya 
Lokativ deve sacce jaråya 


devasmim —saccasmim jaråyam 
devamhi — saccamhi 


Nå skal vi se på en tekst der vi får anledning til å øve på å 
gjenkjenne lokativer i flertall, som ender på -esu. Det er vers 


197—199 fra Dhammapada. 

Tekst 7. Sannelig lever vi lykkelig 


Susukham vata jīvāma 
verinesu averino, 
verinesu MAHUSSESU 
viharāma averino. 


Susukham vata jīvāma 
āturesu anāturā, 
āturesu manussesu 
viharāma anāturā. 


Susukham vata jīvāma 
ussukesu anussukā, 
ussukesu manussesu 
viharāma anussukā. 


Vi ser at versene er noksā like. De er bygd opp etter samme 
mal. Så sant vi klarer å finne ut av det første verset, trenger vi 
bare noen få ekstra gloser for å finne ut av resten. 

Et raskt blikk viser at vi har mange ord her som står i 
lokativ flertall og ender på -esu: verinesu, manussesu, ātur- 
esu og ussukesu. Her er det altså snakk om ‘blant . 

La oss se nærmere på første vers: 


Susukham vata jīvāma 
verinesu averino, 
verinesu MANUSSESU 
viharāma averino. 

Ofte lønner det seg å prøve å finne et verb når vi skal lese en 
ny og ukjent setning. Vi ser etter om vi kan finne en typisk 
verb-endelse i første linje. Og der har vi en, helt på slutten av 
linjen: jīvāma. — ‘vi lever”. 

Vi har tidligere sett på bøyning av verb i presens (nåtid), 
men det kan kanskje være fornuftig å repetere denne 
bøyningen. Verbet jīvati — lever — bøyes slik: 


Entall Flertall 
l. person jīvāmi jīvāma 
2. person jīvasi jīvatha 
3.person jīvati jīvanti 


Nå vet vi altså at verset sier noe om at ‘vi lever”. Det første 
ordet på linjen, susukham, sier noe om hvordan vi lever, det 


sier noe om verbet, og er derfor det som kalles adverb. 


sukham lykkelig 


su- veldig. Dette er en forstavelse som forsterker 
ordet. 

susukham veldig lykkelig, meget lykkelig 

vata sannelig, virkelig. Dette er også et adverb. 


Da har vi den første linjen: 
Susukham vata jīvāma 
Veldig lykkelig sannelig lever vi 


Hvem er så disse ‘vi’? Det står det litt om i neste linje: 

verinesu averino, 
Grunnstammen for begge disse ordene er: 
veram hat 


På pali kan man lage adjektiver ved å skifte ut substantiv- 
endelsen med endelsen -in. Vi skal ikke gjennomgå alle 
bøyningene av disse -in-ordene, men bare de kasusene som vi 
har bruk for i disse versene. 


Adjektiver på -in, flertall 
Nominativ verino — hatende (mennesker) 
Lokativ verinesu — blant hatende (mennesker) 


Så husker vi at ved å sette a- foran et ord, snur vi betydningen 
til det motsatte, akkurat som på norsk: skyldig — uskyldig. Da 
ser vi at 


averino ikke hatende (mennesker) 
La oss se på verselinjen igjen: 

verinesu averino, 
Det første ordet blir ‘blant hatende”, og det andre blir *ikke- 
hatende”. Hvem er det da som ‘vi’ i første linje viser til? Jo, 
det er ‘vi’ som gjør noe her. Den som gjør noe, står i nomi- 
nativ, som vi vet. Altså er det ‘vi averino”, ‘vi ikke-hatende”. 


Dermed kan vi nøste opp de to første linjene 1 sammen- 
heng: 


96 


Susukham vata jīvāma 
verinesu averino, 


Virkelig lykkelig sannelig lever vi 
blant hatende ikke-hatende, 


En bedre oversettelse: 


Sannelig lever vi lykkelig 
uten hat blant de hatefulle, 


I de to siste linjene 1 verset finner vi: 


verinesu manussesu 
viharāma averino. 


Verbet her er viharåma, som betyr nesten det samme som 
jīvāma, nemlig ‘vi lever”. 


viharati lever, bor, ferdes 
manusso menneske 


Og da kan vi lese også disse linjene: 


verinesu manussesu 
viharāma averino. 


blant hatende mennesker 
lever vi ikke-hatende. 


Eller: 

Midt iblant hatende mennesker 
lever vi uten hat. 


For å kunne lese de to neste versene trenger du nå faktisk bare 
to gloser og en liten grammatikk-detalj. 


Susukham vata jīvāma 
āturesu anāturā, 
Āturesu manussesu 
viharāma anāturā. 


Susukham vata jīvāma 
ussukesu anussukā, 
ussukesu manussesu 
viharāma anussukā. 


åtura syk, usunn 
ussuka grådig 


I forrige vers så vi at verino ble snudd til det motsatte ved å 
sette a- foran ordet. De to nye glosene her begynner imidlertid 
på vokal. Ord som aåtura eller aussuka ville få et sammenstøt 
mellom vokaler som føles unaturlig på pali. Foran vokaler blir 
derfor a- til an-. Derfor får vi disse to ordene: 


anåtura sunn, frisk 
anussuka uten grådighet 

Ordet åtura er ikke det vanlige ordet for *syk”. Etter min 
mening handler det derfor ikke om sykdom 1 vanlig forstand, 
men snarere om usunne holdninger i sinnet. 

Dermed kan vi faktisk lese alle de tre versene: 


Susukham vata jīvāma 
verinesu averino, 
verinesu MAHUSSESU 
viharāma averino. 


Susukham vata jīvāma 
āturesu anāturā, 
āturesu manussesu 
viharāma anāturā. 


Susukham vata jīvāma 
ussukesu anussukā, 
ussukesu manussesu 
viharāma anussukā. 


Her er mitt forslag til oversettelse: 


Sannelig lever vi lykkelig, 
uten hat blant de hatefulle. 
Midt iblant hatende mennesker 
lever vi uten hat. 


Sannelig lever vi lykkelig, 


sunne midt blant de usunne. 
Midt iblant usunne mennesker 

lever vi her i sunnhet. 


Sannelig lever vi lykkelig, 
uten begjær blant de grådige. 
Midt iblant grådige mennesker 
lever vi uten begjær. 


Kommentaren til Dhammapada forteller at Buddha uttalte 
disse tre versene etter at han hadde forhindret en krig mellom 
to nabofolk. Vi vet ikke om kommentaren er helt til å stole på 
eller ikke, men uansett så kan jo disse versene også leses som 
uttrykk for et vakkert ideal om å prøve å sette seg høye mål 
uansett hva andre gjør. 

Repetisjon 
Her er teksten fra forrige kapittel: 


Katamafi ca, bhikkhave, dukkhasamudayam ariyasaccam? 

Yāyam tanhå ponobhavikā nandirāgasahagatā tatra tatr- 
ābhinandinī, seyyathidam kāmataņhā bhavatanhå vibhava- 
tanhā. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom for- 
rige kapittel en gang til. Hvis du husker alt, så les likevel 
gjennom forrige kapittel en gang til. 

9. Nibbana 


Tekst 8. Nibbana 


Vi kan også lese et annet vers som har mye til felles med dem 
vi nettopp har gjennomgått. Dette verset er nr. 227 fra Thera- 
gatha: 


Susukham vata nibbånam 
sammåsambuddhadesitam, 
asokam virajam khemam, 
yattha dukkham nirujjhati. 

De tre første linjene utgjør en nominalsetning, det vil si en 
setning uten verb, der vi må skyte inn et er ett eller annet sted. 
Substantivet 1 setningen, det som de andre ordene retter seg 
etter, er nibbānam. Det er et substantiv 1 intetkjønn, nomi- 
nativ, med endelse -am, og derfor ser vi at en rekke adjektiver 
i disse tre linjene også slutter på -am, nettopp fordi de sier noe 
om nibbana. 


nibbånam nibbana (nirvana) 

susukham meget lykkelig, høyeste lykke 

vata sannelig, virkelig 
Susukham vata nibbånam 

betyr derfor: 


Nibbana er sannelig den høyeste lykke, 


Det lange ordet i neste linje: sammåsambuddhadesitam, skal 
vi først dele opp slik: sammåsambuddha + desitam. 


desita undervist 

sammåsambuddha er en tittel på Buddha som man av og til 
støter på 1 tekstene. Dette ordet må vi igjen dele opp: sammå 
+ sam + buddha 

sammå fullkomment 


sam- selv 
buddha oppvåknet 

Dette henspiller på at Buddha nådde full oppvåkning selv, på 
egen hånd, uten hjelp fra noen annen lærer. Vi kunne over- 
sette ordet slik: ‘den fullkomment selvoppvåknede”, eller "han 
som har nådd full oppvåkning på egen hånd”. 

Så kan vi gå tilbake til hele det sammensatte ordet: 


sammāsambuddhadesitam fullkomment-selv-oppvāknet- 
undervist 


Det vil si — og dette henspiller på nibbana — det som den 
fullkomment selvoppvåknede har undervist om eller forklart. 
Deretter følger tre ord som beskriver nibbana videre: 


asoka uten sorg 
viraja uten urenhet 
khema fredelig, trygt 


Dermed kommer vi til siste linje, som utgjør en egen setning, 
siden vi finner et verb der. Men setningen knytter seg til de 
foregående linjene og peker tilbake på nibbana: 


yattha dukkham nirujjhati 


yattha der hvor (altså der, i nibbana) 
dukkham lidelse, det som gjør vondt 
nirujjhati tar slutt, opphører 


Dette gikk jo greit. Nå kan vi oppsummere hele verset: 


Susukham vata nibbånam 
sammåsambuddhadesitam, 

asokam virajam khemam, 
yattha dukkham nirujjhati. 


En noenlunde ordrett oversettelsen blir slik: 


Nibbana er sannelig den høyest lykke, 

det som den fullkomment selvvåknede har vist oss, 
der er det ingen sorger og intet urent, men fredelig, 
der hvor lidelsen tar slutt. 


Særlig poetisk ble ikke denne versjonen. Jeg nevnte tidligere 
at jeg har samarbeidet med Tone om en utgivelse av Thera- 
gatha. Der ble oversettelsen omarbeidet forholdsvis mye for å 
oppnå bedre poesi. Dikt stiller ofte egne krav til oversettelsen: 


Lykkens stille, kjølige bolig 
som Den Våkne har ført oss til, 
er uten sorg og skinnende ren — 
ingen smerte kan finnes der. 

Repetisjon 
Her er teksten fra forrige kapittel: 


Susukham vata jīvāma 
verinesu averino, 
verinesu MAHUSSESU 
viharāma averino. 


Susukham vata jīvāma 
āturesu anāturā, 
Aturesu manussesu 
viharāma anāturā. 


Susukham vata jīvāma 
ussukesu anussukā, 
ussukesu manussesu 
viharāma anussukā. 


Prev ā lese gjennom denne teksten og se om du forstār alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, sā les gjennom for- 
rige kapittel en gang til. Hvis du husker alt, sā les likevel 
gjennom forrige kapittel en gang til. 

10. Slutten på det som gjør vondt 


Tidligere har vi lest gjennom tekster som definerer den første 
og den andre av de fire edle sannheter, eller sentrale kjens- 
gjerninger. Her skal vi se på nummer tre. 

Tidligere så vi på bøyningen av noen pronomener. Nå 
skal vi utvide denne med noen flere kasus i entall: 


Hannkjønn Intetkjønn Hunnkjønn 


(den) (det) (den) 
Nominativ so tam så 
Akkusativ tam tam tam 
Genitiv tassa tassa tasså 
Lokativ tasmim tasmim — tassam 

tamhi tamhi tåyam 

Som vi ser, finnes det varianter i lokativ. Men denne gangen 
får vi egentlig bare bruk for hunnkjønn genitiv, tasså, som 
betyr dens eller dennes og viser tilbake på et annet hunn- 
kjønnsord. 

Noe særlig mer grammatikk trenger vi faktisk ikke å 
gjennomgå før vi ser på hovedteksten: 


Tekst 9. Slutten på det som gjør vondt 


Katamafi ca, bhikkhave, dukkhanirodham ariyasaccam? 
Yo tasså yeva tanhåya asesavirāganirodho cāgo patinis- 
saggo mutti anålayo. 


Her har vi to setninger, spørsmål og svar, som i tekstene som 
inneholdt de to første edle sannhetene. Ingen av disse setnin- 
gene inneholder verb. Altså er det to nominalsetninger, der vi 
igjen må skyte inn et er. 

La oss først se på spørsmålet: 


Katamafi ca, bhikkhave, dukkhanirodham ariyasaccam? 


Alle elementene i denne setningen har vi sett på tidligere, så 
det skulle forhåpentligvis ikke være noe særlig problem å 
forstå den. Det sammensatte ordet dukkhanirodham løser vi 
opp slik: dukkha + nirodham. Betydningen er lidelse + opp- 
hør, eller *slutten på det som gjør vondt”. 

Dermed kan vi gå raskt videre til Buddhas svar: 


Yo tasså yeva tanhåya asesaviråganirodho cāgo patinis- 
saggo mutti anålayo. 

Først litt sandhi. Vi har tidligere sett at når to vokaler møter 
hverandre, skjer det noe med dem. En av dem kan falle bort, 
eller de kan bli slått sammen til én vokal. Men det kan også 
hende at det blir skutt inn en konsonant mellom dem, en 
*overgangskonsonant” kan vi jo kalle det. 

Ord nummer to og tre i setningen er egentlig tasså eva. 
Men på sin vei fra -å til e- slår tunga raskt opp mot den harde 
ganen (taket i munnhulen), slik at konsonanten j (skrives her 
y) dannes under overgangen. 


eva nettopp 


Ordene tasså tanhåya hører sammen. Begge er i hunnkjønn, 
entall, genitiv. Ett for ett betyr de dettes og begjærets. Til 
sammen blir det dette begjærets, eller bedre: av dette begjæ- 
ret. Når ordet (y)eva kommer med i uttrykket, blir det nettopp 
dette begjærets eller av nettopp dette begjæret. 

Det relative pronomenet yo (den som, det som) brukes litt 
annerledes på pali enn på norsk. 


Yo tasså yeva tanhåya asesaviråganirodho osv. 


Siden Yo er nominativ hannkjønn, knytter det seg til neste ord 
i nominativ hannkjønn, som her er asesaviråganirodho. Her er 
det kanskje best å finne ut av dette ordet før vi kommer 
tilbake til Yo tasså yeva taņhāya og ser hvordan vi skal finne 
ut av dette uttrykket. 

Det sammensatte ordet asesaviråganirodho løser vi opp 
slik: asesa + viråga + nirodho. Og de to første ordene her må 
vi igjen løse opp: asesa = a + sesa. 

sesa rest 
asesa uten rest, dvs. fullstendig, fullt og helt 


virāga = vi + rāga. Forstavelsen vi- gjor ofte samme jobb som 
-a, men gjerne med en enda sterkere betoning av atskillelse. 


rāgo lidenskap 

virāga uten lidenskap, frihet fra lidenskap, lidenskaps- 
løs 

nirodho slutt, opphør, avslutning 


Hvordan skal vi da forstå hele ordet asesaviråganirodho? 
Enten som *fullstendig lidenskapsløshet og opphør”, eller som 
‘fullstendig lidenskapsløst opphør”. Det er en interessant 
nyanseforskjell i disse to tolkningene, men jeg vil ikke prøve 
å avgjøre hvilken av dem som er riktigst. 

Setningen inneholder flere ord, men nå kan vi gå tilbake 
til begynnelsen av setningen og se om vi kan finne ut av 
sammenhengen: 


Yo tasså yeva tanhåya asesaviråganirodho osv. 


Den som / av dette / nettopp / begjæret / fullstendig- 
lidenskapsløs-avslutning ... 


Når vi skal si dette på mer normalt norsk, kommer vi best ut 
av det hvis vi bare kutter ut ‘som’ og heller setter inn ‘er’. Og 


så må vi forandre rekkefølgen av ordene: 


Det er den fullstendig lidenskapsløshet og avslutning ... 
av nettopp dette begjæret. 

Dermed har vi en ramme vi også kan sette de gjenværende 
ordene inn i. 


cågo avkall 
patinissaggo avvisning 
mutti frigjøring 


anålayo det å slippe taket i 
Når vi setter inn disse ordene, får vi en setning omtrent slik: 


Det er den fullstendig lidenskapsløshet og avslutning, 
avkall, avvisning, frigjøring og å slippe taket i nettopp 
dette begjæret. 


Og nå kan vi endelig oppsummere hele teksten: 


Katamafi ca, bhikkhave, dukkhanirodham ariyasaccam? 
Yo tasså yeva taņhāya asesaviråganirodho cāgo patinis- 
saggo mutti anålayo. 


Og hvordan er den edle sannhet om lidelsens opphør 
(hvordan er den sentrale kjensgjerning om slutten på det 
som gjør vondt), munker? 

Det er den fullstendig lidenskapsløshet og avslutning 
av nettopp dette begjæret, det er å gi avkall på det, avvise 
det, fri seg fra det og slippe taket i det. 

Repetisjon 
Her er teksten fra forrige kapittel: 


Susukham vata nibbānam 
sammāsambuddhadesitam, 
asokam virajam khemam, 
yattha dukkham nirujjhati. 


Prev ā lese gjennom denne teksten og se om du forstār alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, sā les gjennom for- 
rige kapittel en gang til. Hvis du husker alt, så les likevel 
gjennom forrige kapittel en gang til. 

11. Hvordan hatet tar slutt 


Instrumentalis 


Vi har fortsatt noen nye kasus vi bør se på, og ett av dem er 
instrumentalis. Også her gir navnet et hint om bruksmāten. Et 
instrument kan være et redskap, hjelpemiddel eller verktøy, 
og instrumentalis brukes nettopp om slikt som fungerer som 
verktøy eller hjelpemiddel — noe vi bruker for å oppnå et 
resultat. Et godt eksempel på norsk er: ‘Jeg hogger ved med 
øksa.” Her sier med øksa at øksa er hjelpemiddelet. På pali 
ville vi da ikke skrive noe ord for med, men sette øksa i 
instrumentalis. Hannkjønns- og intetkjønnsord 1 -a-klassen 

ender i entall på -ena 1 instrumentalis, og denne endelsen 
forteller oss akkurat det samme som det norske ordet med. 

Ser vi en instrumentalis-endelse på et ord, skal vi altså 
tenke med eller ved hjelp av, så har vi meningen. I noen 
tilfeller kan også sammen med passe. Hunnkjønnsord i entall 
får endelsen -åya. 

Dermed kan vi bygge videre på bøyningsskjemaet for 
substantiv 1 -a-klassen, entall. Vi kan legge merke til to ting 
som bidrar til å gjøre det lettere å lære disse bøyningene. Den 
ene er at bortsett fra i de to første kasusene, nominativ og 
vokativ, blir hannkjønn og intetkjønn bøyd likt. Den andre er 
at i hunnkjønn er formene like i samtlige kasus nedover, 
bortsett fra de tre første kasusene. Mange av disse formene 
har vi allerede støtt på i forskjellige tekster. Det kan være lurt 
å prøve å lære dette skjemaet grundig etter hvert. Helt ferdig 
er det ikke ennå. Vi har nå seks kasus, og det gjenstår to 
kasus. Men de tar vi senere. 


Hannkjønn Intetkjenn Hunnkjønn 


Nominativ devo saccam jarā 

Vokativ deva saccam jare 

Akkusativ devam saccam jaram 

Instrumentalis devena saccena jarāya 

Genitiv devassa saccassa jarāva 

Lokativ deve sacce jaråya 
devasmim — saccasmim jaråyam 
devamhi saccamhi 

Flertall 


Til nå har vi ikke sett så nøye på flertallsformene. Men her 
har vi flertallsbøyningen av de samme ordene som over: 


Hannkjønn Intetkjenn Hunnkjønn 


Nominativ devā saccāni jarā 
saccā jaråyo 
Vokativ devā saccāni jarā 
sacca jaråyo 
Akkusativ deve saccāni jarā 
sacca jaråyo 
Instrumentalis — devehi saccehi  jaråhi 
Genitiv devånam saccānam jarānam 
Lokativ devesu saccesu jarāsu 


Vi trenger ikke å lære alle disse akkurat nā. Men i følgende 
tekst får vi bruk for intetkjønnsformen som slutter på -āni. 


Tekst 10. Hvordan hatet tar slutt 
Så skal vi se på vers nr. 5 fra Dhammapada: 


Na hi verena verāni 
sammantidha kudåcanam, 
averena ca sammanti, 

esa dhammo sanantano. 


hi for 
ca og 

Det finnes mange forskjellige versemål på pali. Enderim blir 
ikke brukt. Det som skiller versemålene, er antall stavelser og 
det rytmemønsteret som oppstår ved skiftende mønstre av 
lange og korte stavelser. Vi skal ikke gå inn på disse 
versemålene her, men det kan være nyttig å vite at noen 
ganger blir det skutt inn små ord som ikke har noen annen 
oppgave enn å få mønsteret 1 verselinjen til å gå opp. De to 
små ordene over, særlig ca, er ikke stort mer enn ‘fyllstoff , 
og vi kan se bort fra dem når vi oversetter, om vi vil. 
På begynnelsen av første linje finner vi ordet: 


na ikke 

og på slutten av linje nr. 2 finner vi: 

kudåcanam noensinne 

Disse to ordene hører sammen, slik at kombinasjonen 
na ... kudåcanam betyr ‘ikke noensinne”, eller ‘aldri’. 


I første linje finner vi to forskjelllige former av intetkjønns- 
ordet: 


veram hat 
nemlig: verena veråni 


Det første av disse, verena, er instrumentalis, entall. Det må 
altså bety ved hjelp av hat, eller noe lignende. Det andre, 

veråni, er flertall. Det kan være ett av de tre første kasusene: 
nominativ, vokativ eller akkusativ. Hvilket? 

Det er litt uvant for oss å se hat i flertall. Vi snakker jo 
ikke om flere hater. Vi må derfor heller tenke oss noe slikt 
som hatefulle tanker eller hatefulle følelser. 

Så spørs det: hvilket kasus kan dette være? Hvis det er 
vokativ, vil det si at dikteren snakker til de hatefulle tankene. 
Det gjør han ikke her. Hvis det er nominativ, hvis de hatefulle 
tankene altså gjør noe i setningen, bør vi kunne finne et verb 
som også står i flertall, som sier hva de gjør. Hvis vi ikke 
finner noe slikt verb, kan det være akkusativ, altså at noe blir 
gjort med de hatefulle tankene. Derfor skal vi gå på Jakt etter 
verbet. 

I linje 2 finner vi sammantidha, og her ringer det noen 
varselsklokker for sandhi. Dette er nemlig to ord som har 
smeltet sammen i lang i: sammantīdha = sammanti + idha 


idha her 
sammanti (de) faller til ro 


Oppslagsformen av dette verbet er: 
sammati (han/hun/den/det) faller til ro 


Men her står det altså sammanti, i flertall, og det var nettopp 
et slikt verb i flertall vi var på jakt etter. Altså er det veråni 
som gjør noe her — det er nominativ. Det er verāni som 
sammanti — det er de hatefulle tankene som faller til ro. 

Men stopp nå litt! Hva sto det egentlig 1 de to første 
verselinjene? 

Na hi verena verāni 
sammantidha kudåcanam, 


Sto det at de faller til ro? Nei. Det står jo at de aldri faller til 
ro ... og så må vi ta med ordet verena — ved hjelp av hat 
(instrumentalis)! 


En helt ordrett oversettelse av disse to linjene blir da: 


Ikke for /ved hjelp av hat/ /de hatefulle tankene/ 
/faller til ro/ her noensinne. 


Dette kan vi omskrive til bedre norsk: 


For hatet faller aldri til ro 
ved hjelp av hat. 


Og så kan vi se på neste linje: 
averena ca sammanti, 


Vi husker at ved å sette a- foran et ord, snur vi det til det 
motsatte: 


averena ved hjelp av ikke-hat, med vennlighet 
averena ca sammanti, 
blir derfor: 


/Ved hjelp av ikke-hat/ og (dette ordet kan vi hoppe over) 
/faller de til ro/. 


118 


Hvem ‘de’ er det som faller til ro? Jo, selvsagt snakkes det 
fortsatt om veråni, om de hatefulle følelsene, eller kort og 
godt om hatet. 

Siste linje: 


esa dhammo sanantano. 
esa dette (påpekende pronomen) 
dhammo lære, lov 
sanantano gammel, fra gammelt av, evig 
Dette (er en) evig lov. 
Da kan vi oppsummere hele verset: 
Na hi verena verāni 
sammantīdha kudācanam, 
averena ca sammanti, 
esa dhammo sanantano. 
Dette har jeg valgt å oversette slik: 
For aldri kan vel dette skje: 
at hat tar slutt ved mere hat. 


Av vennlighet tar hatet slutt, 
det er en evig lov. 

Repetisjon 
Her er teksten fra forrige kapittel: 


Katamafi ca, bhikkhave, dukkhanirodham ariyasaccam? 
Yo tasså yeva tanhåya asesaviråganirodho cāgo patinis- 
saggo mutti anålayo. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom for- 
rige kapittel en gang til. Hvis du husker alt, så les likevel 
gjennom forrige kapittel en gang til. 

12. Tanken går forut for alle ting 


Substantiv som ender på -as (-0) 


Vi har sett at de fleste substantivene og adjektivene har en 
grunnstamme som ender på -a. Vi sier de tilhører -a-klassen. 
Så har vi vært borti noen få som ender på -u eller -i. Det finnes 
også noen andre klasser eller grupper av substantiver som 
bøyes annerledes. Et substantiv som nesten har en klasse for 
seg selv, er manas, eller mano, som betyr sinn eller tanke. For- 

skjellige grammatikere er litt uenige om hva de skal kalle 
denne klassen. Men her trenger vi egentlig bare å lære to 
bøyningsformer av dette ordet, så da kan vi la grammatikernes 
diskusjon bli liggende. 

De to formene vi får bruk for, er: 


Nominativ, men også grunnform i sammensatte ord: mano. 
Instrumentalis: manaså — med (et) sinn, med sinnet. 


Ablativ 


Ablativ er et kasus som tilsvarer norsk fra. Hvis vi reiser fra 
byen, skal byen stå i ablativ. Det vil si at ablativ-endelsen er- 
statter ordet fra eller ut fra, akkurat som instrumentalis-endel- 
sen erstatter med eller ved hjelp av. 

Ablativ blir også brukt 1 overført betydning 1 logisk 
argumentasjon: ut fra det eller det premisset (premisset settes 
da i ablativ) følger den eller den konsekvensen. 

Det finnes flere varianter av ablativ-endelse i -a-klassen av 
substantiver, entall: 


Hannkjønn Intetkjønn Hunnkjønn 
Ablativ devå saccā jarāya 

devasmā saccasmā 

devamhā saccamhā 

devato saccato 


Vi trenger ikke å lære alle disse formene nå. Jeg vil bare be deg 


legge merke til den varianten som ender på -to. Den skal vi 
straks møte 1 pronomenet tam (det, dette). I ablativ heter det 

nemlig tato, som da betyr ut fra dette, som en følge av dette 
eller derav. 


Tekst 11. Tanken går forut for alle ting 


Nå skulle vi være rustet til å lese de to første versene 1 Dham- 
mapada: 


Manopubbangamå dhammā 
manosetthå manomayā; 
manaså ce padutthena 
bhåsati vå karoti vå, 

tato nam dukkhamanveti 
cakkam va vahato padam. 


Manopubbangamå dhammā 
manosetthā manomayå; 
manaså ce pasannena 
bhåsati vå karoti vå, 

tato nam sukhamanveti 
chåyå va anapåyini. 


De to første linjene danner en nominalsetning, uten verb: 


Manopubbangamå dhammā 
manosetthå manomayā; 


Substantivet her er dhammå, som er nominativ, flertall. De tre 


andre ordenene er adjektiver som beskriver dhammå og derfor 
står i samme kasus (nominativ) og tall (flertall). Tidligere har 

vi sett at dhammo kan bety lære eller lov. Men dette ordet kan 
ha flere betydninger. Det brukes noen ganger til å betegne de 
minste elementene i vår opplevelse av verden, av verden slik vi 
opplever den, og da kan det noen ganger oversettes som 
fenomener. Noen ganger brukes det også 1 en så generell og 
uspesifisert betydning at det best kan oversettes som ting. 

Når denne setningen derfor sier noe om dhammā, at dham- 
må er noe, sier den ikke noe om lover eller læresetninger, men 
om alle ting vi opplever. Og hva er det som kjennetegner alle 
ting? Vi ser at ordet mano — ‘sinn’ eller ‘tanke’ — går igjen i 
alle disse tre ordene. Da utelater vi dette leddet et øyeblikk, og 
ser hva vi da sitter igjen med: 


pubbaiigama forutgått 

settha styrt 

maya laget 

Av dette får vi: 

manopubbaigamā — forutgått av sinnet/tanken 
manosetthā styrt av sinnet/tanken 
manomayå laget av sinnet/tanken 


Dermed kan de to første linjene oversettes slik: 


Manopubbangamå dhammā 
manosetthå manomayå; 


Tanken går forut for alle ting, 
tanken styrer dem, tanken skaper dem. 

La oss se på de neste to linjene. Der finnes det verb — to verb, 
til og med: 


manasā ce padutthena 
bhāsati vā karoti vā, 


Som nevnt over er manasā instrumentalis av mano, det vil si 
med tanke, med sinn. Det siste ordet på første linje står også 1 
instrumentalis: padutthena 


paduttha fordervet, ond 


Disse to instrumentalisene hører sammen: med fordervet sinn, 
med onde tanker. 
I andre linje finner vi to verb 1 presens (nåtid), entall: 


bhåsati snakker, taler 
karoti gjør, handler 


Det står ikke hvem som taler og handler. Men i verbformen er 
det innebygd et han/hun/den/det som vi kan bruke når det ikke 
står noe mer om hvem som utfører disse tingene. 

Tidligere har vi støtt på småord som aldri kan stå først i en 
setning, som pi (også), ca (og) og hi (for). De blir vanligvis satt 
rett etter det første ordet i setningen. Grammatikerne kaller 
slike ord for enklittiske. Her har vi to andre slike enklittiske 
ord, nemlig ce og vå. 


ce hvis 


vā eller 

En annen særegenhet ved vå er at når vi på norsk nøyer oss 
med å si eller bare én gang: ‘hummer eller kanari”, blir det på 
pali satt inn etter hvert av leddene: ‘hummer vå kanari vā). 

Da får vi prøve å samle trådene og se hva disse to linjene 
sier: 


manaså ce padutthena 
bhåsati vå karoti vå, 


Hvis med fordervet sinn 
(man) taler eller handler 


Dermed kan vi gå videre til de to siste linjene i første vers: 


tato nam dukkhamanveti 
cakkam va vahato padam. 


Som vi så over, er fato en ablativform av pronomenet det, som 
betyr: ‘ut fra det”, ‘derav’, ‘som en følge av dette”. 


nam ham 


Ordet dukkhamanveti er to ord, sammenkoblet med sandhi. Vi 
løser det opp slik: dukkham + anveti. 


dukkham smerte, lidelse 
anveti følger 


Altså får vi: 
tato nam dukkhamanveti 

Derav (ut fra det at han taler eller handler med fordervet 
sinn) ham smerte/lidelse følger. 


Eller: 
Da vil smerten følge ham 

Og så kommer vi til siste linje i verset: 
cakkam va vahato padam. 


cakkam hjul 


va liksom (dette er også et enklittisk ord) 

vahato trekkdyrets (dette er genitiv i en bøyningsklasse 
vi ennå ikke har sett på) 

padam fot 

Dermed blir linjen slik: 


liksom hjulet (følger) trekkdyrets fot. 
Vi kan nå oppsummere hele første vers: 


Manopubbangamå dhammā 
manosetthå manomayā; 
manaså ce padutthena 
bhåsati vå karoti vå, 

tato nam dukkhamanveti 
cakkam va vahato padam. 


Da kan vi sette opp følgende grovoversettelse: 

Tanken går forut for alle ting, 

tanken styrer dem, tanken skaper dem. 
Hvis med fordervet sinn 

man taler eller handler, 

vil smerten alltid følge ham 

slik hjulet følger trekkdyrets fot 


Det andre verset er nokså likt det første. Vi trenger bare å se på 
noen få nye gloser. 


Manopubbangamå dhammā 
manosetthā manomayā; 
manasā ce pasannena 
bhāsati vā karoti vā, 

tato nam sukhamanveti 
chåyå va anapåyini. 


pasanna lys, avklaret, god 
sukham lykke 
chāyā skygge 


anapåyint som ikke går bort 
En grovoversettelse blir dermed: 


Tanken går forut for alle ting, 

tanken styrer dem, tanken skaper dem. 
Hvis med avklaret sinn 

man taler eller handler, 

vil lykken alltid følge ham 

liksom skyggen som aldri blir borte. 

Og nå kan vi oppsummere begge versene: 


Manopubbangamå dhammā 
manosetthā manomayå; 
manaså ce padutthena 
bhåsati vå karoti vå, 

tato nam dukkhamanveti 
cakkam va vahato padam. 


Manopubbangamå dhammā 
manosetthå manomayå; 
manaså ce pasannena 
bhåsati vå karoti vå, 

tato nam sukhamanveti 
chāyā va anapayint. 


I min oversettelse av Dhammapada har jeg omskrevet disse 
versene litt for å få bedre norsk ut av det: 


Tanken går forut for alle ting, 

tanken styrer dem, tanken skaper dem. 
Som hjulet følger oksens fot 

vil smerten alltid følge den 

som taler og handler med onde tanker. 


Tanken går forut for alle ting, 

tanken styrer dem, tanken skaper dem. 
Så trofast som hans egen skygge 

vil lykken alltid følge den 

som taler og handler med gode tanker. 

Disse to versene går like til kjernen av buddhistisk psykologi. 
De peker på hvor viktig sinnet, tankene eller holdningene våre 
er for alt hva vi foretar oss. De peker også på at alle handlinger 
som har utspring 1 sinnet eller tankene, har gode eller dårlige 
konsekvenser for oss. Dette kalles kamma, et ord som kanskje 
er bedre kjent 1 sanskrit-versjonen: karma. Neste tekst sier litt 
mer om kamma. 

Repetisjon 
Her er teksten fra forrige kapittel: 


Na hi verena verāni 
sammantidha kudåcanam, 
averena ca sammanti, 

esa dhammo sanantano. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom forrige 
kapittel en gang til. Hvis du husker alt, så les likevel gjennom 
forrige kapittel en gang til. 

13. Kamma 


Absolutiv 


På pali finnes det en bøyning av verbene som ikke direkte 
tilsvarer noe vi har på norsk. Grammatikerne har to forskjellige 
navn på denne bøyningsformen. Noen kaller den gerundium. 
Men dette ordet blir også brukt om en helt annen bøynings- 
form. Noen har kanskje lært om gerund 1 norsk grammatikk, 
men dette er noe helt annet. Derfor foretrekker jeg å bruke den 
andre betegnelsen som man kan finne i pali-grammatikker, 
nemlig absolutiv, for å unngå forveksling. 

Absolutiv kan opptre i forskjellige former. Den vanligste 
formen, og det er denne vi får bruk for 1 følgende tekst, slutter 
på -tvā, eventuelt med en -i- foran: -itvā. Den gode nyheten er 
imidlertid at denne endelsen ikke blir bøyd verken i entall, fler- 
tall eller noe annet. Den forblir uforandret. 

Et verb 1 absolutiv avslutter én setning og forventer en 
fortsettelse 1 en ny setning. Vi kan ta et eksempel, der vi bruker 
de to verbene bhåsati (han snakker) og gacchati (han går). 
Bhāsati blir bhasitvå i absolutiv. Bhasitvå betyr omtrent 
‘etter å ha snakket” eller ‘da han hadde snakket”. Vi kan lage 
en liten setning av dette: Bhasitvå gacchati. Dette ville da 
bety noe slikt som: ‘Etter å ha snakket, går han”, ‘når han har 
snakket, går han”, *nār han er ferdig med å snakke, går han” 
eller ‘først snakker han, deretter går han”. 

Det vil si at absolutiv-endelsen ikke sier noe om hvem som 
utfører handlingen. Denne informasjonen kommer først 1 neste 
verb, her gacchati, som står i 3. person entall og dermed viser 
at det er han, hun, den eller det som først snakker og deretter 
går. 

Absolutiv sier altså noe om rekkefølgen ting skjer i. Først 
blir det ene gjort — og det er dette verbet som da står 1 
absolutiv, og deretter blir noe annet gjort. Akkurat hvordan vi 
skal ordlegge oss på norsk i slike tilfeller, kommer an på 
sammenhengen. 


Tekst 12. Kamma er intensjonelle handlinger 


Cetanåham bhikkhave kammam vadāmi. Cetayitvå kammam 
karoti kāyena vācāya manasā. 


Vi begynner med å løse opp en sandhi. Cetanāham løser vi opp 
slik: cetanā + aham. 


cetanā intensjon, hensikt 
aham jeg 

bhikkhave munker 
kammam handling, kamma 
vadati sier, kaller 


Vi kjenner igjen vokativen bhikkhave. Buddha henvender seg 
her til noen munker. 

Verbet vadāmi er 1. person entall av vadati, altså ‘jeg sier’ 
eller ‘jeg kaller’. Da ser vi at den første setningen blir slik: 


Cetanåham bhikkhave kammam vadāmi. 


Den ordrette oversettelsen blir: ‘Intensjon jeg munker kamma 
kaller”. Men dette må vi bearbeide til en mer meningsfylt 
setning. Det kan for eksempel være: ‘Intensjon kaller jeg 
kamma, munker.’ Eller eventuelt: ‘Det sier jeg dere, munker, at 
kamma er intensjon.’ 

Den andre setningen begynner med en absolutiv: 


Cetayitvå kammam karoti kāyena vācāya manaså. 


Cetayitvā kommer av cetayati, som betyr ‘tenker’, eller ‘har til 
hensikt”. 


cetayati tenker, har til hensikt 


karoti gjør 

kåyo kropp 

vācā tale 

mano sinn, tanke 


Da må setningen begynne slik: 

Cetayitvå kammam karoti ... 


*Etter å ha tenkt, handlingen gjør (man) ..”, eller: ‘Etter å 
ha tenkt utfører man en handling... 


Og så avsluttes setningen med tre substantiver 1 instrumentalis: 
kåyena våcåya manaså. Det første, kåyena, er hannkjønn. 
Det andre, våcåya, er hunnkjønn, og det tredje, manaså, 
tilhører en egen bøyningsklasse. Men alle tre står 1 kasuset 
instrumentalis. Altså: ‘med kroppen”, ‘med talen” og ‘med 
tanken”. 


Cetayitvå kammam karoti kāyena vācāya manaså. 


Etter å ha tenkt utfører man en handling med kropp, ord 
eller tanke. 


Nå kan vi oppsummere: 


Cetanāham bhikkhave kammam vadāmi. Cetayitvå kam- 
mam karoti kāyena vācāya manaså. 


Dette kan oversettes for eksempel slik: 
Jeg sier at kamma er intensjon, munker. Først tenker man 
tanken, og deretter utfører man en handling med kropp, ord 
eller tanke. 

Dette innebærer at det bare er intensjonelle handlinger, hand- 


linger som man gjør med vitende og vilje, som regnes som 
kamma i buddhistisk forstand. Hvis du stjeler, innebærer dette 

negativ kamma og medfører negative konsekvenser. Men hvis 
du rent uforvarende kommer til å ta med deg noe som ikke er 
ditt, hvis du tar det ved en feiltagelse og slett ikke hadde tenkt 
å tilegne deg noe som ikke er ditt, regnes det ikke som negativ 
kamma. 

Repetisjon 
Her er teksten fra forrige kapittel: 


Manopubbangamå dhammā 
manosetthå manomayā; 
manasā ce padutthena 
bhāsati vā karoti vā, 

tato nam dukkhamanveti 
cakkam va vahato padam. 


Manopubbangamå dhammā 
manosetthå manomayā; 
manaså ce pasannena 
bhåsati vå karoti vå, 

tato nam sukhamanveti 
chāyā va anapayint. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom forrige 
kapittel en gang til. Hvis du husker alt, så les likevel gjennom 
forrige kapittel en gang til. 

14. Veien til avslutning 


Den neste teksten, som beskriver den fjerde av de fire edle 
sannhetene, inneholder ikke noen spesielle grammatikk-pro- 
blemer. 

Tekst 13. Den åttedelte veien 


Katamafi ca, bhikkhave, dukkhanirodhagāminī patipadā ariya- 
saccam? 

Ayam eva ariyo atthafigiko maggo, seyyathidam sammā- 
ditthi sammå-saiikappo sammā-vācā sammā-kammanto sam- 
mā-ājīvo sammå-våyåmo sammā-sati sammā-samādhi. 


Vi kjenner igjen mønsteret fra de tre foregående *edle sann- 
hetene” i tekst 3, 6 og 9. 

Det lange ordet dukkhanirodhagāminī inneholder noen ord 
vi har sett før: dukkha + nirodha + gāminī. 


dukkha smerte, lidelse, det som gjør vondt 
nirodha opphør, avslutning, slutt 
gāminī gående, som går, som fører til 


patipadā vei 


Da blir dukkhanirodhagāminī patipadā *veien som forer til 
slutt pā lidelse”, og hele spørsmålet: 


Katamafi ca, bhikkhave, dukkhanirodhagāminī patipadā 
ariyasaccam? 


kan vi oversette slik: 


Og hvordan er den edle sannhet om veien som fører til 
slutt på lidelse, munker? 


Svaret begynner slik: 

Ayam eva ariyo atthafigiko maggo 


ayam denne 
eva nettopp 


Ayam eva, ‘denne nettopp’, må vi oversette: ‘Det er nettopp 
denne ...” 


ariya edel 


Noen folkegrupper i Nord-India kalte seg selv ariya, *de edle”. 
På 1800-tallet var det noen europeiske forskere som misforsto 
slektskapet mellom indiske og europeiske språk og trodde at 
disse ariya — *arierne” — var selve ‘urfolket’, noe som slett ikke 
er riktig. Dette førte igjen til at dette ordet ble misbrukt av tyske 
raseteoretikere, som tildelte seg selv rollen som *ur-rasen”. 


attha åtte (her ser vi igjen en klar likhet med norsk) 
aūgam ledd, del, faktor (substantiv) 

aūgika leddet, delt, med faktorer (adjektiv) 
atthafigika āttedelt, ātteleddet 

maggo vei 


Da ser vi at Ayam eva ariyo atthafigiko maggo betyr: 
Det er nettopp denne edle åttedelte veien 


Det neste ordet: 


seyyathidam nemlig 

fungerer her nærmest bare som et kolon, som viser at nå kom- 
mer en liste. Og listen over de åtte leddene i den åttedelte veien 
begynner alle med samme ord, nemlig: 


sammā rett, riktig, fullkommen 


De åtte faktorene, eller leddene, er: 


ditthi syn, mening, forståelse 
safikappo hensikt, beslutning, tanke 
vācā tale 

kammanto handling, gjerning, arbeid 
ājīvo levebrød, levevei 

vāyvāmo bestrebelse, iherdig innsats 
sati oppmerksomhet 

samådhi konsentrasjon 


Da kan vi oversette hele teksten: 


Katamafi ca, bhikkhave, dukkhanirodhagāminī patipadå ariya- 
saccam? 

Ayam eva ariyo atthafigiko maggo, seyyathidam sammā- 
ditthi sammå-saiikappo sammā-vācā sammā-kammanto sam- 
mā-ājīvo sammå-våyåmo sammā-sati sammā-samādhi. 


Og hvordan er den edle sannhet om veien som fører til slutt pā 
lidelse, munker? 

Det er den edle åttedelte veien, som er rett syn, rett hensikt, 
rett tale, rett handling, rett levevei, rett bestrebelse, rett opp- 
merksomhet og rett konsentrasjon. 

Det kunne skrives mye om hva som menes med hvert enkelt av 
disse leddene. Hva menes med rett tanke osv.? Men det ville 
føre for langt å gå inn på noen detaljerte utredninger her i 
denne enkle gjennomgåelsen av teksten. 

Repetisjon 
Her er teksten fra forrige kapittel: 


Cetanāham bhikkhave kammam vadāmi. Cetayitvå kammam 
karoti kāyena vācāya manasā. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom forrige 
kapittel en gang til. Hvis du husker alt, så les likevel gjennom 
forrige kapittel en gang til. 

15. De vise temmer seg selv 


Kasus og ordenes rekkefølge 


Vi har sett at nominalsetninger uten verb kan forekomme. Når 
en setning inneholder et verb, kommer dette verbet normalt sist 
i setningen. Men siden kasusendelsene sier klart ifra om hvem 
som er aktiv, hvem som gjør noe, i setningen, kan ordene 
egentlig komme i hvilken som helst rekkefølge uten at det 
skulle oppstå noen misforståelser, og det hender det da også at 

de gjør. Dette skal vi se eksempler på 1 vers nr. 80 fra 
Dhammapada: 


Tekst 14. De vise temmer seg selv 


Udakam hi nayanti nettika, 
usukārā namayanti tejanam, 
dårum namayanti tacchaka, 
attānam damayanti pandita. 


I hver linje finner vi et substantiv i nominativ flertall. Det er 
‘noen (flertall)? som gjør noe. Derfor står hvert verb også i 3. 
person flertall og slutter på -anti. Det eller den som det blir 
gjort noe med, står 1 akkusativ. Legg merke til at den som gjør 
noe, altså nominativen, her står sist i linje 1, 3 og 4, men først i 
linje 2. Dette har ikke noe å si for betydningen. 


udakam vann 

hi for (utfyllende ord, unødvendig å oversette) 

nayati leder, fører 

nettiko en som leder (har sammenheng med verbet 


nayati). Her er det tydelig at det er en 
yrkesbetegnelse for en som er ekspert på å lede 
vannet, altså en vanningsekspert 

usukāro pilmaker 

namayati bøyer. Det ser ut til at ordet brukes både om å 
bøye og om å bøye ut, dvs. rette ut 

tejanam pilskaft 

dåru tre, ved 

tacchako snekker 

attā seg selv (dette ordet skal vi se nærmere på under) 
damayati — temmer 
pandito vismann, en vis 


Ordet attå kan være et pronomen. Da betyr det *selv, seg selv”. 
Men det kan også opptre som substantiv i filosofiske samtaler, 
og da betyr det ‘selv’, ‘selvet’, fJeg-et”. 

Det bøyes slik i nominativ og akkusativ entall: 


Nominativ attā 
Akkusativ attānam 


Dermed kan vi oversette verset direkte, uten noen komplika- 
sjoner: 


Udakam hi nayanti nettikā, 
usukārā namayanti tejanam, 
dårum namayanti tacchaka, 
attānam damayanti pandita. 


En vanningsekspert leder vannet, 
en pilmaker retter ut pila, 
snekkerne bøyer treverket, 

de vise temmer seg selv. 

Repetisjon 
Her er teksten fra forrige kapittel: 


Katamafi ca, bhikkhave, dukkhanirodhagāminī patipadā ariya- 
saccam? 

Ayam eva ariyo atthafigiko maggo, seyyathidam sammā- 
ditthi sammå-saiikappo sammā-vācā sammā-kammanto sam- 
mā-ājīvo sammā-vājāmo sammā-sati sammā-samādhi. 


Prev ā lese gjennom denne teksten og se om du forstār alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, sā les gjennom forrige 
kapittel en gang til. Hvis du husker alt, så les likevel gjennom 
forrige kapittel en gang til. 

16. En hyllest til Buddha 


Dativ 


Nå har vi sett på alle kasusene 1 pali — unntatt ett, nemlig dativ. 
Dativ har den funksjonen at det betegner den som drar fordel 
av en handling. La oss ta noen eksempler på norsk først: ‘Jeg 
gir deg boka.” Vi kunne også si: ‘Jeg gir boka til deg.” Den 
som her drar fordel av handlingen, er deg, så på pali skal altså 
deg her stå i dativ. Et annet eksempel: ‘Jeg gjør deg en 
tjeneste.” Her kunne vi også si: ‘Jeg gjør en tjeneste for deg.” 

Fortsatt er det deg som drar fordel av handlingen. Når vi ser et 
ord i dativ, kan vi altså omskrive ved å sette inn enten til 
eller for. 

Det som imidlertid kan gjøre saken litt vanskelig på pali, er 
at dativ-formene stort sett er lik genitiv-formene. Ofte må vi 
derfor bruke litt logisk skjønn for å finne ut om en form er 
genitiv eller dativ, om det er snakk om et eiendomsforhold 
(genitiv) eller en handling noen har fordel av (dativ). 

Vi kan se på noen bøyningsformer: 


Substantiver på -a, entall: 


Hannkjønn Intetkjønn Hunnkjønn 


Genitiv devassa saccassa —jaråya 
Dativ devassa saccassa —jaråya 
devåya 


Hannkjønn har altså en variantform på -åya i dativ entall, og 
denne forekommer ikke 1 genitiv. Så her har vi en forskjell. 
Flertall: 

Hannkjønn Intetkjønn Hunnkjønn 
Genitiv devānam — saccånam jarånam 
Dativ devānam — saccånam jarånam 


En klasse av substantiver i hannkjønn som vi ikke har sett på 
ennå, ender på -ant. I nominativ ender de på -å, og kan derfor 
ved første øyekast se ut som hunnkjønnsord. Men bøyningen 
ellers er annerledes enn hos hunnkjønnsordene på -å. 

Vi setter opp bøyningen i entall av ordet bhagavā. Dette 
var den vanligste hedersbetegnelsen for Buddha. Når elevene 
hans henvendte seg til ham eller snakket om ham, brukte de 


149 


som oftest dette ordet, og det ga uttrykk for stor respekt. Jeg 
har valgt å oversette det som Mester. Når andre snakket om 
ham eller til ham, brukte de som oftest slektsnavnet hans, 
Gotama. Dette ble også regnet som en høflig og respektfull 
tiltaleform. 


Nominativ bhagavā 
Vokativ bhagavā 
Akkusativ bhagavantam 
Instrumentalis  bhagavatā 
Ablativ bhagavatā 
Genitiv bhagavato 
Dativ bhagavato 
Lokativ bhagavati 


Nā kan vi ogsā sette opp samtlige kasus av pronomenene i 3. 
person: han, hun, den, det: 


Hannkjønn Intetkjenn Hunnkjønn 


Nominativ so tam sā 
Akkusativ tam tam tam 
Instrumentalis tena tena tåya 
Ablativ tasmå tasmå tåya 
tamhā tamhā 
tato tato 
Genitiv tassa tassa tāya 
Dativ tassa tassa tāya 
Lokativ tasmim tasmim — tåyam 
tamhi tamhi 

Det finnes også noen flere variantformer, men dette er tilstrek- 
kelig her og nå. 


Tekst 15. Hyllest til Buddha 


Etter all denne nye grammatikken kommer nå en meget kort 
tekst. Den brukes ofte til å innlede seremonier og resitasjoner: 


Namo tassa bhagavato arahato sammåsambuddhassa. 


Det første ordet i setningen står i nominativ, og det er 
hannkjønn, entall: 


namo bøying. Dette ordet har sammenheng med verbet 
namayati, ‘bøyer’, som vi så i forrige tekst. Det 
betyr her en respektfull bøyning, bukking eller 
hilsen. 


Alle de gjenværende ordene 1 setningen er enten genitiv eller 
dativ. Formene 1 genitiv og dativ er like her, så det er umulig å 
si hva som er hva bare ut fra de enkelte ordene. Vi får se på 
hva hvert enkelt ord betyr, så skulle spørsmålet løse seg nokså 
enkelt: 


tassa dette er genitiv/dativ av ham, som vi bøyde lenger 
oppe. 

bhagavato genitiv/dativ av bhagavā, det vil si Mesteren 

arahato genitiv/dativ av arahå (sanskrit: arahant) Dette 


ordet betyr egentlig *en som er verdig”, dvs. 
verdig til heder og ære. Derfor bruker jeg 
oversettelsen ‘ærverdig’. Men det ligger en helt 

spesifikk betydning i dette ordet. En arahå er en 
person som har nådd full oppvåkning. Buddha er 
derfor en arahā. 
sammāsambuddhassa genitiv/dativ av sammāsambuddho. 
Som vi har sett tidligere kan vi løse 
opp dette ordet slik: sammā + sam + 
buddho, dvs. fullkomment + selv + 
oppvåknet. 


En hvilken som helst person som har nådd full oppvåkning, er 
derfor en arahå . Buddha var en arahå og de av elevene hans 
som nådde full oppvåkning, var også arahåer . Men bare 
Buddha selv var en sammåsambuddho, for det var bare han 
som hadde funnet veien til oppvåkningen på egen hånd. Andre 
som ble arahåer hadde ikke funnet veien selv, men fulgt 
Buddhas veiledninger. 

Men vi må tilbake til spørsmålet: Står disse ordene i 
genitiv eller dativ? Hvis de står i genitiv, betyr det at Buddha 
eier hilsenen. Hvis de står i dativ, betyr det at hilsenen er til 
ære for Buddha. Svaret gir seg selv. Dette må være dativ. 

Da kommer vi endelig i mål med en oversettelse: 


Namo tassa bhagavato arahato sammåsambuddhassa. 


En bøyning/hilsen til ham, til Mesteren, til Den ærverdige, 
til Den fullkomment selvoppvåknede. 


Eller vi kan omskrive det litt: 


Jeg bøyer meg for Mesteren, Den ærverdige, for Han som 
har oppnådd den fullkomne oppvåkning på egen hånd. 

Repetisjon 
Her er teksten fra forrige kapittel: 


Udakam hi nayanti nettikå, 

usukārā namayanti tejanam, 
dārum namayanti tacchakā, 
attānam damayanti paņditā. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom forrige 
kapittel en gang til. Hvis du husker alt, så les likevel gjennom 
forrige kapittel en gang til. 

17. Smaken av frihet 


I denne teksten skal vi ikke streve med noen nye grammatikk- 
leksjoner, men bare lese og kose oss med teksten. Nåja, mens 
vi nå likevel snakker om grammatikk — her blir det anledning 
til å repetere nominativ entall hannkjønn. 

Tekst 16. Smaken av frihet 


Seyyathā pi, Pahārāda, mahāsamuddo ekaraso lonaraso; evam- 
evam kho, Pahārāda, ayam dhammavinayo ekaraso vimutti- 


raso. 


Det er noen sammensatte ord her. I ordlisten under setter jeg 
opp bare de enkeltordene som de lengre ordene består av, så 
finner du sikkert ut av dette selv: 


seyyathā 
Pahārāda 
mahā 
samuddo 
eka 

raso 
lonam 
evamevam 
ayam 
dhammo 
vinayo 


vimutti 


liksom, på samme måte som 

en person som Buddha snakket med her 

stor 

hav 

en 

smak 

salt 

nettopp slik 

denne 

Buddhas lære 

reglene som munker og nonner følger. Dhamma- 
vinayo brukes ofte som en samlebetegnelse for 
buddhismens lære og organisasjon 

frigjøring, frihet 


Da kan vi gå direkte til oversettelsen: 


Seyyathā pi, Pahārāda, mahāsamuddo ekaraso lonaraso; evam- 
evam kho, Pahārāda, ayam dhammavinayo ekaraso vimutti- 


raso. 

På samme måte som det store havet bare har én smak, 
nemlig smaken av salt, Paharada, slik har også hele min 
lære bare én smak, nemlig smaken av frihet. 

Repetisjon 
Her er teksten fra forrige kapittel: 
Namo tassa bhagavato arahato sammåsambuddhassa. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom forrige 
kapittel en gang til. Hvis du husker alt, så les likevel gjennom 
forrige kapittel en gang til. 

18. Måtte alle bli lykkelige! 


Imperativ 


Når vi gir en ordre eller en kommando, bruker vi den formen 
av verbet som kalles imperativ. Noen norske eksempler er: 
‘Gå! Kom! Sitt!” 

På pali bøyer vi verbene i tall og person, og det gjelder 
også for imperativ. 1. person brukes sjelden, og siden bøynin- 
gen i 1. person er lik presens-bøyningen, ser vi bort fra denne. 

Men så har vi en interessant betydningsforskjell mellom 2. 
person og 3. person. 2. person imperativ tilsvarer den impera- 
tiven vi har på norsk, altså en ordre eller en direkte oppford- 
ring. 3. person, derimot, gir ikke uttrykk for noen ordre, men 
for et høflig håp om at noe skal skje. Vi kan ta verbet carati, 
‘gå, ferdes, vandre”, som eksempel. Bøyningene ser slik ut: 


Entall Flertall 
2. person cara caratha 
(gå, du!) (gå, dere!) 
3. person caratu carantu 
(jeg håper du går) (jeg håper dere går) 


Tekst 17. Måtte alle bli lykkelige! 


Sukhino vå khemino hontu, 
sabbe sattå bhavantu sukhitattā. 


Vi har ikke sett så mye på -in-stammene, men de to formene på 
-ino som opptrer her, er begge nominativ flertall. 


sukhino lykkelige 
khemino fredelige, trygge 


Tidligere har vi sett at er kan hete atthi. På pali finnes det to 
andre verb som også betyr er, og begge opptrer 1 disse verse- 


linjene. 


hoti er 
bhavati er 

Egentlig er dette to dialektvarianter av ett og samme ord, men 
de brukes om hverandre. 

I dette verset opptrer begge 1 3. person imperativ flertall. 
Både hontu og bhavantu betyr derfor nøyaktig det samme: 
‘måtte de være/bli”, eller ‘jeg håper at de vil være/bli”. 


sabbe alle (nominativ, flertall) 
satto levende vesen 
sukhitatta lykkelig til sinns 


Dermed kan vi oppsummere: 


Sukhino vå khemino hontu, 
sabbe sattā bhavantu sukhitattā. 


En oversettelse kan se slik ut: 


Måtte de finne lykke eller fred! 
Måtte alle levende vesener bli lykkelige til sinns! 

Repetisjon 
Her er teksten fra forrige kapittel: 


Seyyathā pi, Pahārāda, mahāsamuddo ekaraso lonaraso; evam- 
evam kho, Pahārāda, ayam dhammavinayo ekaraso vimutti- 
raso. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom forrige 
kapittel en gang til. Hvis du husker alt, så les likevel gjennom 
forrige kapittel en gang til. 

19. Gå ut, munker! 


Mer om dativ 


Dativ betegner den som en handling er til fordel for, som vi så 
tidligere. Dativ kan også ha en annen betydning. Det kan 
tilsvare hensikt eller formål, det som vi på norsk kan uttrykke 
med ‘for å ..” eller ‘til beste for ...”. Det er særlig den dativ- 
formen som ender pā -åya som kan ha denne betydningen. 

Tekst 18. Gå ut, munker 


Caratha, bhikkhave, cårikam bahujanahitāya bahujana- 
sukhāya lokānukampāya atthāya hitāya sukhāya deva- 
manussānam 


Her ser vi igjen vokativformen bhikkhave. Det er Buddha som 
snakker til munkene her. 


carati går, vandrer. Caratha er imperativ 2. person fler- 
tall, og betyr altså ‘gå (dere). Flertallsformen 
passer bra med at Buddha her henvender seg til 
flere munker. 

cårikam vandring 


bahu mange 
jana folk 
hita nytte 


Det sammensatte ordet bahujanahitåya, som står i dativ, må 
da bety: *til nytte for mange folk/mennesker” 


sukha lykke 


Dermed må bahujanasukhåya bety *til lykke/glede for mange 
folk/mennesker”. 


loko verden. Dette ordet brukes også om *folk, men- 


nesker’ 
anukampā medfølelse 

Og lokānukampāya kan være dativ: ‘til medfølelse med ver- 
den”, men siden vi her har et hunnkjønnsord (anukampā), kan 
det like gjerne være ablativ, noe som gir bedre mening: ‘ut fra 
medfølelse med verden”. 

De tre sammensatte ordene vi her har sett på, sier hvem 
som skal dra fordel av handlingen. Det er bahujana, *mange 
mennesker”, i de to første og loko, ‘verden’ i det siste ordet. 

Nå følger imidlertid tre ord i dativ som ikke sier selv hvem 
som skal dra fordel av handlingen: atthāya hitāya sukhaya. 

Det eneste nye ordet her er: 


attham fordel, nytte 


Siden disse orden står i dativ, betyr atthāya hitāya sukhåya: 
*til fordel, nytte og glede” — men for hvem? 
Svaret kommer i det siste ordet, devamanussānam: 


devo gud 
manusso menneske 


Siden dette står i genitiv, må devamanussānam bety *guders 
og menneskers”. 

Da kan vi kople devamanussånam til de tre ordene 
atthāya hitāya sukhåya, og vi får: *til guders og menneskers 
fordel, nytte og glede”, eller bedre: *til fordel, nytte og glede 
for guder og mennesker”. 

Og nå kan vi lese hele teksten: 


164 


Caratha, bhikkhave, cårikam bahujanahitāya bahujana- 
sukhāya lokånukampåya atthāya hitāya sukhāya deva- 
manussānam 


I min oversettelse har jeg valgt å flytte litt pā de enkelte 
leddene for å få bedre flyt: 


Gå ut, munker! Vis medfølelse med verden og gå ut på 
vandring til glede og nytte for mange mennesker, til glede, 
nytte og hjelp for guder og mennesker. 


Buddha uttalte disse ordene etter at de seksti første elevene 
hans hadde nådd full oppvåkning. 

Noen vil kanskje synes det er underlig at han inkluderte 
gudene her. Men på den tiden var det allment akseptert at 
fantes guder. Buddha hevdet imidlertid aldri å være talerør for 
noen gud, og han oppfordret aldri til å tro på dem eller tilbe 
dem. Han regnet dem snarere som en form for levende vesener 
som hadde like stort behov for hjelp og veiledning som 
menneskene hadde. Det finnes fortellinger der en eller flere 
guder oppsøker Buddha for å be om råd og veiledning. Det har 
vært sagt at i andre religioner ble folk omvendt til den eller den 
guden, mens i buddhismen ble gudene omvendt til Buddhas 
lære. 

Repetisjon 
Her er teksten fra forrige kapittel: 


Sukhino vå khemino hontu, 
sabbe sattā bhavantu sukhitattā. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom forrige 
kapittel en gang til. Hvis du husker alt, så les likevel gjennom 
forrige kapittel en gang til. 

20. Sinnet er som en ape 
Sitat-tegn på pali 


I våre vestlige alfabeter har vi noen hjelpetegn utenom bok- 
stavene. Et av disse er sitat-tegn. Vi snakker for eksempel om 
‘katt’, og setter ordet mellom slike sitat-tegn. 

Palitekstene tilhører en muntlig tradisjon, så man skulle tro 
det var umulig å innpasse noe sitat-tegn 1 disse tekstene. Men 
det finnes. Pali bruker nemlig ordet iti (som egentlig betyr 
slik”), noen ganger forkortet til bare ti, til å markere ‘sitat 
slutt”. Hvor sitatet begynner, er ikke markert, så der må til- 
høreren (eller leseren) bare bruke sin egen fornuft 

Tekst 19. Sinnet er som en ape 


Nå skal vi gi oss i kast med en tekst som er litt lengre enn de vi 
til nå har sett på. Buddha fortalte ofte små lignelser for å 
illustrere det ene eller det andre poenget, og denne teksten 
inneholder en slik lignelse. 


Yafica kho etam, bhikkhave, vuccati cittam iti pi, mano iti 
pi, viññāņam iti pi, tam rattiyå ca divasassa ca afifiadeva 
uppajjati afifiam nirujjhati. Seyyathåpi, bhikkhave, 
makkato arafifie pavane caramāno sākham ganhati, tam 
muficitva afifiam ganhati, tam muficitvå afifiam ganhati; 
evameva kho, bhikkhave, yamidam vuccati cittam iti pi, 
mano iti pi, vififianam iti pi, tam rattiyā ca divasassa ca 
afifiadeva uppajjati afifiam nirujjhati. 


Vi tar litt av gangen: 


Yaūca kho etam, bhikkhave, vuccati cittam iti pi, mano iti 


pi, vififianam iti pi, ... 


yañca = yam ca det som og (ca, ‘og’, er et ord vi her ikke 
trenger å bry oss om) 


kho nemlig. Dette ordet brukes bare til å gi frasen litt 
større vekt, og vi trenger heller ikke å oversette 
dette 

etam dette 

vuccūti kalles 

cittam sinn, tanke 

mano 


sinn, tanke 


viññāņnam bevissthet 


iti 


pi 


sitat slutt, slik 
og, også 


Da ser vi at denne delen av setningen kan oversettes slik: 


Det som kalles ‘sinn’, ‘tanke’ og ‘bevissthet’, munker, ... 


Vi går videre: 


tam rattiyā ca divasassa ca aññadeva uppajjati afifiam 


nirujjhati. 


tam 

ratti 
rattiyā 
divo 
divasassa 
aññam 
aññadeva 


uppajjati 


nirujjhati 


det 

natt 

om natten 

dag 

om dagen 

annen 

dette er en sandhi mellom afifiam og eva. 
Bokstaven -d- i afifia-d-eva kommer av en bøy- 
ningsvariant 

oppstår 

opphører, slutter 

Hvordan skal vi da oppfatte denne frasen? Her er en 
grovoversettelse: *det om natten og om dagen som noe annet 
oppstår og noe annet slutter”. 

Her må vi omskrive litt for å få brukbart norsk ut av det: 


både dag og natt oppstår det som én ting og opphører som 
noe annet. 


Meningen er at det skifter fra det ene øyeblikket til det neste, 
og det kan være like greit å bruke en slik forenklet formulering 
når vi skal prøve å finne fram til en lesbar oversettelse. Den 
første setningen blir i så fall: 


Yafica kho etam, bhikkhave, vuccati cittam iti pi, mano iti 
pi, viññāņam iti pi, tam rattiyā ca divasassa ca afifiadeva 
uppajjati afifiam nirujjhati. 


Det som vi kaller sinn, tanke eller bevissthet, munker, det 
skifter fra det ene øyeblikket til det neste. 


Så kan vi fortsette, og nå kommer en liten lignelse som 
innledes med Seyyathā pi — Liksom (også): 


Seyyathā pi, bhikkhave, makkato arafifie pavane caramāno 
sākham ganhati, tam muūcitvā afifiam ganhati, tam 
muficitva afifiam ganhati; 


makkato ape, apekatt (nominativ, det er altså apen som 
gjør noe her) 
arafifiam skog 

pavanam skog, li 


Vi har altså to ord for skog, og begge står 1 lokativ, som 
innebærer preposisjonen i på norsk. Altså ‘ʻi skog (og) i skog”. 
Slike doblinger har vi også noen ganger på norsk, tenk bare på 
‘i skog og mark”. 


caramāno vandrende, som ferdes. Endelsen -måno har 
vi ikke vært borti tidligere, men dette er en 
presens partisipp, som tilsvarer norsk -ende. 
Verbet carati, *vandre, ferdes”, har vi støtt på 
før. 


Nå kan vi se disse elementene i sammenheng: 


Seyyathā pi, bhikkhave, makkato arafifie pavane caramāno 


Det er som en ape, munker, som ferdes i skog og mark... 


Men ville vi si at apen ‘ferdes’ eller ‘vandrer’? Neppe. Hva er 
det apen gjør i skogen? Jo, den hopper fra tre til tre. Derfor kan 
vi godt forsvare å omskrive hele denne frasen slik: 


Det er som en ape som hopper fra tre til tre, munker ... 
Når vi oversetter slik, ser vi ikke bare på ett og ett ord, men vi 
ser hele setningen eller frasen som en meningsenhet. Etter at vi 


har brutt denne enheten ned 1 sine enkelte elementer, kan vi 
bygge den opp igjen på norsk slik at vi beholder meningen. 

Vi går videre: 


sākham ganhati, tam muficitvå afifiam ganhati, tam 
muficitva afifiam ganhati 


såkhå grein. Ordet står i akkusativ, noe som betyr at det 
ikke er greinen som gjør noe her. 

ganhati griper. Dette er 3. person entall, noe som 
innebærer et *han/hun/den/det”. 


Vi kan regne apen som *den”, og da betyr ordene sākham gan- 
hati *den griper en grein”. 


tam den 
muficati slipper. Ordet muficitvå er absolutiv, altså 
*etter å ha sluppet” 


Hele frasen: tam muūcitvā afifiam ganhati blir da: *etter å 
ha sluppet den, en annen griper den”. Og dette kommer en gang 
til. Her ser vi hvordan verbet 1 absolutiv så å si driver 
handlingen framover, idet man forventer at det kommer noe 
mer. 

Men denne framdriften som ligger i absolutiv-formen, 
kommer dårlig til uttrykk på norsk hvis vi tviholder på *etter å 
ha ...”. Vi må se situasjonen for oss og prøve å finne andre ord 
for å beskrive den. Ofte er det en fordel å bryte det opp til 
mindre setninger. 

Dermed kan lignelsen oversettes for eksempel slik: 

Seyyathā pi, bhikkhave, makkato arafifie pavane caramāno 
sākham gaņhati, tam muūcitvā afifiam ganhati, tam 
muficitva afifiam ganhati; 


Det er som en ape som kaster seg fra tre til tre, munker. 
Den griper tak 1 en grein, slipper den og griper den neste, 
bare for å slippe den og gripe tak i den neste igjen. 


Etter lignelsen kommer bare en gjentagelse av den frasen som 
sto først. Den blir knyttet til lignelsen med noen overgangsord: 


evameva kho nettopp slik 
yamidam dette som 


Nå kan vi lese hele teksten: 


Yafica kho etam, bhikkhave, vuccati cittam iti pi, mano iti 
pi, viññāņam iti pi, tam rattiyå ca divasassa ca afifiadeva 
uppajjati afifiam nirujjhati. Seyyathāpi, bhikkhave, 
makkato arafifie pavane caramāno sākham ganhati, tam 
muficitva afifiam ganhati, tam muficitvå afifiam ganhati; 
evameva kho, bhikkhave, yamidam vuccati cittam iti pi, 
mano iti pi, vififianam iti pi, tam rattiyā ca divasassa ca 
afifiadeva uppajjati afifiam nirujjhati. 


Det som vi kaller sinn, tanke eller bevissthet, munker, det 
skifter fra det ene øyeblikket til det neste. Det er som en 
ape som kaster seg fra tre til tre. Den griper tak i en grein, 

slipper den og griper den neste, bare for å slippe den og 
gripe tak 1 den neste igjen. Slik er også det vi kaller sinn, 
tanke eller bevissthet — det skifter fra det ene øyeblikket til 


det neste. 

Repetisjon 
Her er teksten fra forrige kapittel: 


Caratha, bhikkhave, cārikam bahujanahitaya bahujana- 
sukhāya lokānukampāya atthāya hitāya sukhāya deva- 
manussānam 


Prev ā lese gjennom denne teksten og se om du forstār alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, sā les gjennom forrige 
kapittel en gang til. Hvis du husker alt, sā les likevel gjennom 
forrige kapittel en gang til. 

21. Fyll verden med vennlige tanker 


Absolutiv + viharati 


Alle språk har sine særegne idiomer, eller uttrykksmåter. Ft 
slikt idiom på pali er kombinasjonen absolutiv + viharati. 


viharati vandrer, ferdes, lever, bor 


Dette ordet har altså en meget generell betydning, en betydning 
som til tider blir så løs at ordet mister sitt innhold. Dette ser vi i 
idiomet absolutiv + viharati. En absolutiv slutter på -tvā, og 
har betydningen *etter å ha gjort det eller det” (alt etter hvilket 
verb som står i absolutiv). Absolutiv + viharati betyr derfor: 
*Etter at man har gjort det eller det, lever/går man videre.” 

Naturligvis lever man videre. Meningen med denne litt 
pussige uttrykksmåten kan være at etter at man har gjort det 
som absolutiven gir uttrykk for, slutter man ikke tvert med det, 
men fortsetter, eller prøver å ta vare på den holdningen det er 
snakk om. Hvis vi velger å forstå uttrykket slik, blir det likevel 
en mening 1 det. 


Tekst 20: Fyll verden med vennlige tanker 


Nå skal vi se på en tekst som beskriver en form for meditasjon 
der man øver opp en holdning av vennlighet overfor alt som 
lever. 


Sa kho so, bhikkhave, ariyasåvako evam vigatābhijjho vigata- 
byāpādo asammilho sampajāno patissato mettāsahagatena 
cetasā ekam disam pharitvā viharati tathā dutiyam tathā 
tatiyam tathā catuttham. Iti uddhamadho tiriyam sabbadhi 
sabbattatåya sabbāvantam lokam mettåsahagatena cetasā 
vipulena mahaggatena appamånena averena abyāpajjena 
pharitvā viharati. 


Som vanlig skal vi ta for oss en bit av gangen: 


Sa kho so, bhikkhave, ariyasåvako evam vigatābhijjho vigata- 
byāpādo asammūļho sampajāno patissato 


50 han 
sa han. Dette er en variant av 50. 
kho nemlig. Dette ordet brukes til å understreke 


foregående ord. 

Hele dette uttrykket Sa kho so, ‘Han nemlig han”, er et idiom 
som bare sier ‘Han’ (eller *Den”) med litt ettertrykk. 


bhikkhave 
evam 


munker! Vokativ flertall. 
slik 


De andre ordene i denne frasen slutter alle på -0. Det viser at 
de alle står i nominativ entall, og alle hører derfor sammen og 
beskriver én og samme ting eller person. 


ariya 
såvako 
ariyasåvako 


vigata 
abhijjhå 
vigatābhijjho 


byāpādo 
vigatabyāpādo 
asammūlho 
sampajāno 
patissato 


edel 

elev, egentlig en lytter 

edel-elev. Dette kan enten oppfattes som *den 
edle elev’ eller som ‘den edles elev”. Her er 
det nok det sistnevnte som gjelder, underfor- 
stått *en elev av Buddha”. 

*vekk-gått”, dvs. uten 

grådighet 

uten grådighet, fri for grådighet. Når dette 
ordet nå er satt i hannkjønn, til tross for at 
substantivet abhijjhā egentlig er hunnkjønn, 
viser det at hele ordet nå brukes som adjektiv 
og beskriver ariyasāvako 

hat, ondskap, motvilje 

uten hat, fri for hat 

uten vrangforestillinger 

med klar forståelse 

med oppmerksomhet. Dette ordet henger 
sammen med ordet sati, oppmerksomhet”. 

Siden hele denne rekken av adjektiver beskriver den edles elev, 
blir oversettelsen av denne frasen: 


Sa kho so, bhikkhave, ariyasåvako evam vigatābhijjho vigata- 
byāpādo asammiilho sampajāno patissato 


omtrent slik: 
Den edles elev, munker, som er fri for grådighet, fri for hat 
og fri for vrangforestillinger, som har klar forståelse og 


oppmerksomhet, 


Vel... hva gjør nå denne edles elev? 
Før vi kommer til noe verb, møter vi to ord i instrumentalis: 


mettāsahagatena cetaså 
ceto sinn, tanke 


Dette ordet bøyes i samme klasse som mano. Vi har tidligere 
sett at instrumentalis av mano er manaså, og på samme måten 
er instrumentalis av ceto cetasā. At også mettāsahagatena er 
instrumentalis, ser vi på endelsen -ena. 


mettā vennlighet, nestekjærlighet 
sahagata forbundet med 


Da ser vi at frasen mettåsahagatena cetasā må bety ‘med et 


sinn forbundet med vennlighet”, eller enklere: ‘med vennlige 
tanker”. 

Og hva er det så denne edles elev gjør med vennlige 
tanker? 


ekam disam pharitvā viharati 


eka en 
disā retning, himmelretning 


Siden ekam disam står i akkusativ, viser dette at det blir gjort 
noe med den. Og den som gjør noe, er den edles elev, siden 


han står i nominativ. Hva gjør han? 


pharati gjennomtrenger 
viharati går, vandrer, ferdes, lever, bor... 


Her har vi absolutiv + viharati, som vi drøftet tidligere. 
Etter å ha gjennomtrengt én himmelretning ... (med hva? 
Jo, med det som sto i instrumentalis) ... *med vennlige 


tanker”. 


Nå skal vi oppsummere så langt som vi nå er kommet, så vi 
ikke mister tråden helt: 


Sa kho so, bhikkhave, ariyasåvako evam vigatābhijjho vigata- 
byāpādo asammilho sampajāno patissato mettāsahagatena 


cetasā ekam disam pharitvā viharati 


Dette kan vi oversette slik: 

Den edles elev, munker, som er fri for grådighet, fri for hat 
og fri for vrangforestillinger, som har klar forståelse og 
oppmerksomhet, fyller først den ene himmelretningen med 
vennlige tanker, 


Så kan vi gå videre: 


tathå dutiyam tathā tatiyam tathå catuttham. 


tathå slik, likedan, på samme måte 
dutiya den andre 
tatiya den tredje 


catuttha den fjerde 
Det oversetter vi slik: 


på samme måte (gjør han) med den andre, tredje og fjerde 
(himmelretningen) 


Og dermed kan vi ta fatt på den siste setningen: 
Iti uddhamadho tiriyam sabbadhi sabbattatåya sabbāvantam 


lokam mettāsahagatena cetasā vipulena mahaggatena appa- 
månena averena abyåpajjena pharitvā viharati. 


iti slik 

uddham oppover 
adho nedover 
tiriyam på tvers 


sabbadhi overalt 
sabbattatāya pā alle måter 

sabbāvanta hele 
loko verden 


Videre følger en rekke ord i instrumentalis. Vi har allerede sett 
på mettāsahagatena cetasā — ‘med vennlige tanker’ eller ‘med 
et sinn fylt av vennlighet”. De ordene i instrumentalis som nå 
følger, er adjektiver som beskriver sinnet eller tankene — cetaså 
— siden dette substantivet jo også står i instrumentalis. Her ser 
vi igjen hvordan samsvarsbøyningen, det at ord som hører 
sammen, står i samme kasus, gjør det lettere å nøste ut 
meninger og sammenhenger i teksten. 
Så hvordan er da dette sinnet eller disse tankene? 


vipula stor, omfattende 

mahaggata stor, opphøyd 

appamåna grenseløs 

avera uten hat 

abyāpajja uten hat, uten vold, uten motvilje 


Nå kan vi samle trådene i denne siste setningen: 
Iti uddhamadho tiriyam sabbadhi sabbattatåya sabbāvantam 
lokam mettāsahagatena cetasā vipulena mahaggatena appa- 
månena averena abyåpajjena pharitvā viharati. 
Slik gjennomtrenger han hele verden, oppover, nedover og 
på tvers, overalt og på alle måter, med store, opphøyde og 


grenseløse tanker om vennlighet, uten hat og uten motvilje. 


Så kan vi oppsummere hele teksten: 

Sa kho so, bhikkhave, ariyasāvako evam vigatābhijjho vigata- 
byāpādo asammilho sampajāno patissato mettāsahagatena 
cetasā ekam disam pharitvā viharati tathā dutiyam tathā 
tatiyam tathā catuttham. Iti uddhamadho tiriyam sabbadhi 
sabbattatåya sabbāvantam lokam mettåsahagatena cetasā 
vipulena mahaggatena appamånena averena abyåpajjena 
pharitvā viharati. 


Nār vi skal oversette denne, ber vi finne en lesning som skaper 
en naturlig flyt mellom de forskjellige leddene i teksten. Dette 
kan gjøres på flere måter. Her er mitt forslag: 


Men den som har lyttet til de edle og som er fri for 
grådighet, fri for hat og fri for vrangforestillinger, som har 
klar forståelse og oppmerksomhet, fyller først den ene 
himmelretningen med vennlige tanker, så den andre, tredje 
og fjerde himmelretningen, oppover, nedover og på tvers, 
munker. Han tenker store, opphøyde og grenseløst 
vennlige tanker om hele verden, tanker som er fri for hat 
og motvilje. 


183 


Repetisjon 
Her er teksten fra forrige kapittel: 


Yafica kho etam, bhikkhave, vuccati cittam iti pi, mano iti 


pi, viññāņam iti pi, tam rattiyå ca divasassa ca afifiadeva 
uppajjati aññam nirujjhati. Seyyathāpi, bhikkhave, 
makkato arafifie pavane caramåno såkham ganhati, tam 
muficitva afifiam ganhati, tam muūcitvā afifiam ganhati; 
evameva kho, bhikkhave, yamidam vuccati cittam iti pi, 
mano iti pi, viññāņam iti pi, tam rattiyā ca divasassa ca 
afifiadeva uppajjati afifiam nirujjhati. 


Prøv å lese gjennom denne teksten og se om du forstår alt. 
Husker du betydningen av de enkelte ordene? Betydningen av 
de enkelte endingene? 

Hvis det er noe her du hadde glemt, så les gjennom forrige 
kapittel en gang til. Hvis du husker alt, så les likevel gjennom 
forrige kapittel en gang til. 


Siste repetisjon 
Så skulle vi naturligvis også hatt en repetisjon av teksten fra 


det siste kapitlet — men da kan du bare se på de foregående 
sidene. 

Sluttord 


Dermed er vår lille vandring gjennom palitekster og paligram- 
matikk kommet til veis ende. Det er fortsatt mye som gjenstår. 
Vi har ikke gjennomgått hele paligrammatikken. Det var heller 
ikke målet med denne boken. Men vi har sett på en del av de 
vanligste ordene og bøyningsformene, og hvis du har forstått 
og lært det som vi har gjennomgått her, har du en solid platt- 
form for å arbeide videre med stoffet selv. 

I litteraturlisten skal jeg nevne en del bøker som kan være 
til god hjelp og nytte hvis du har lyst til å gå videre og lære 
mer. Jeg vil særlig anbefale Warder, som etter min mening 
fortsatt er den beste læreboken i pali. Johanssons bok kan også 
være til stor nytte. Det er i det hele tatt ikke noe i veien for å 
bruke flere bøker parallelt. Men bruk i så fall Warder som 
hovedbok, og kos deg med de andre ved siden av. 

Når du har arbeidet deg gjennom tekstene i denne boken, 
har du også fått et blikk inn i oversetterens verksted. Du vil ha 
oppdaget at det å oversette palitekster slett ikke er noen meka- 
nisk prosess. En oversetter må treffe mange valg, både når det 
gjelder ord og setningsoppbygging. Det er ikke alltid lett å 
være konsekvent — og det er heller ikke alltid noe mål å være 
helt konsekvent, siden et ord ofte kan og bør oversettes for- 
skjellig alt etter hvilken sammenheng det står i. 

Hvis du leser flere oversettelser av én og samme tekst, vil 
du ofte oppdage at de er forskjellige, og nå vet du litt av grun- 
nen til at det er slik. 

Hvis du går videre og arbeider gjennom en lærebok eller to 
til, vil du få et godt grunnlag for selv å vurdere de overset- 
telsene du leser. 

Så takk for følget, og lykke til videre! 

Tekstene 


Her er alle de tekstene vi har gjennomgått, denne gang uten 
noen kommentar eller oversettelse. Bruk disse tekstene som en 
liten lesebok der du kan kontrollere deg selv og se om du 
husker det som har vært gjennomgått i de tidligere kapitlene. 
Les og nyt! 


Buddham saranam gacchāmi. 
Dhammam saranam gacchāmi. 
Sangham saraņam gacchāmi. 


Dutiyam pi buddham saraņam gacchāmi. 
Dutiyam pi dhammam saraņam gacchāmi. 
Dutiyam pi saūgham saraņam gacchāmi. 


Tatiyam pi buddham saranam gacchāmi. 
Tatiyam pi dhammam saranam gacchāmi. 
Tatiyam pi sangham saraņam gacchāmi. 
Fra Khuddakapātha 


Sabbo rāgo pahīno me, 
sabbo doso samūhato, 
sabbo me vigato moho, 
sītibhūto *smi nibbuto. 
Theragātha v. 79 

Katamafi ca, bhikkhave, dukkham ariya-saccam? 

Jāti pi dukkhā, jarā pi dukkhā, maranam pi dukkham, 
soka-parideva-dukkha-domanass-upāvyāsā pi dukkhā, yam 
p iccham na labhati tam pi dukkham, sankhittena pafic- 
upādāna-kkhandhā dukkhā. 

Fra Mahāsatipatthānasutta, Dīgha Nikåya 22 


Pubbe cāham, bhikkhave, etarahi ca dukkhaficeva pafifia- 
pemi, dukkhassa ca nirodham. 
Fra Alagaddūpamasutta, Majjhima Nikāya 22 


Sabbapāpassa akaraņam, 
kusalassa upasampadā, 
sacittapariyodapanam, 
etam Buddhåna såsanam. 
Dhammapada v. 183 


Katamafi ca, bhikkhave, dukkha-samudayam ariya-sac- 
cam? 

Yāyam taņhā ponobhavikā nandirāgasahagatā tatra 
tatrābhinandinī, seyyathīdam kāmataņhā bhavataņhā 
vibhavataņhā. 

Fra Mahāsatipatthānasutta, Dīgha Nikåya 22 

Susukham vata jīvāma 
verinesu averino, 
verinesu manussesu 
viharāma averino. 


Susukham vata jīvāma 
āturesu anāturā, 
āturesu manussesu 
viharāma anāturā. 


Susukham vata jīvāma 
ussukesu anussukā, 
ussukesu manussesu 


viharāma anussukā. 
Dhammapada 197-199 


Susukham vata nibbānam 
sammāsambuddhadesitam, 
asokam virajam khemam, 


yattha dukkham nirujjhati. 
Iheragātha v. 227 


Katamafi ca, bhikkhave, dukkhanirodham ariyasaccam? 
Yo tassā yeva tanhåya asesaviråganirodho cāgo pati- 
nissaggo mutti anālayo. 
Fra Mahāsatipatthānasutta, Digha Nikāya 22 

Na hi verena verāni 
sammantidha kudåcanam, 
averena ca sammanti, 


esa dhammo sanantano. 
Dhammapada v. 5 


Manopubbangamā dhammā 
manosetthā manomavyā; 
manasā ce padutthena 
bhāsati vā karoti vā, 

tato nam dukkhamanveti 
cakkam va vahato padam. 


Manopubbangamā dhammā 
manosetthā manomavyā; 
manasā ce pasannena 
bhāsati vā karoti vā, 
tato nam sukhamanveti 
chāyā va anapāyinī. 
Dhammapada v. 1-2 


Cetanåham bhikkhave kammam vadāmi. Cetayitvā kam- 
mam karoti kāyena vācāya manaså. 
Anguttara Nikāya 3, 415 

Katamafi ca, bhikkhave, dukkhanirodhagāminī patipadā 
ariyasaccam? 

Ayam eva ariyo atthangiko maggo, seyyathidam 
sammā-ditthi sammå-safikappo sammā-vācā sammā-kam- 
manto sammā-ājīvo sammā-vāyvāmo sammā-sati sammā- 
samādhi. 

Fra Mahāsatipatthānasutta, Digha Nikåya 22 


Udakam hi nayanti nettikā, 
usukārā namayanti tejanam, 
dārum namayanti tacchakā, 
attānam damayanti paņditā. 
Dhammapada v. 80 


Namo tassa bhagavato arahato sammåsambuddhassa. 
Fra Khuddakapātha 


Seyyathā pi, Pahārāda, mahāsamuddo ekaraso loņaraso; 
evamevam kho, Pahārāda, ayam dhammavinayo ekaraso 


vimuttiraso. 
Fra Pahārādasutta, Aniguttara Nikāya 4, 203 

Sukhino vå khemino hontu, 


sabbe sattā bhavantu sukhitattā. 
Fra Mettāsutta, Khuddakapātha 


Caratha, bhikkhave, cārikam bahujanahitaya bahujana- 
sukhāya lokānukampāya atthāya hitāya sukhāya deva- 
manussānam 

Fra Mārakathā, Vinaya Mahāvagga 1, 21 


Yafica kho etam, bhikkhave, vuccati cittam iti pi, mano iti 
pi, viññāņam iti pi, tam rattiyå ca divasassa ca afifiadeva 
uppajjati afifiam nirujjhati. Seyyathapi, bhikkhave, 
makkato arafifie pavane caramāno sākham ganhati, tam 
muficitva afifiam ganhati, tam muficitvå afifiam ganhati; 
evameva kho, bhikkhave, yamidam vuccati cittam iti pi, 
mano iti pi, vififianam iti pi, tam rattiyā ca divasassa ca 
afifiadeva uppajjati afifiam nirujjhati. 

Fra Assutavāsutta, Samyutta Nikāya 2, 94 


Sa kho so, bhikkhave, ariyasāvako evam vigatābhijjho vi- 
gatabyāpādo asammiilho sampajāno patissato mettāsaha- 
gatena cetaså ekam disam pharitvā viharati tathā dutiyam 
tathā tatiyam tathā catuttham. Iti uddhamadho tiriyam 
sabbadhi sabbattatāya sabbāvantam lokam mettåsaha- 
gatena cetaså vipulena mahaggatena appamånena 


averena abyåpajjena pharitvå viharati. 
Fra Karajakayasutta, Anguttara Nikaya 5, 300 

Brødrenes sanger (Theragatha), ovs. Kåre A. Lie og Tone Lie, 
Oslo 2006 

Lie, Kåre A.: Jesus og Buddha. Parallelle uttalelser fra kristen 
og buddhistisk tradisjon, Oslo 2005 
Oversatte tekster fra pali side om side med tekster fra 
Bibelen. 
Nyanamoli: The Life of the Buddha, Kandy 1972 
Meget god samling av oversatte tekster, satt inn i en 
tilnærmet kronologisk rekkefølge som følger Buddhas 
liv. 
Nyanaponika: Oppmerksomhetstrening, kjernen i buddhistisk 
meditasjon, ovs. K.A. Lie, Oslo 1988 

tasjon. 
Rahula, Walpola: Buddhas lære, ovs. K.A. Lie, Oslo 1990, 

Lærebøker og grammatikker 


Collins, Steven: A Pali Grammar for Students, Chiang Mai 
2005 
Ikke egentlig en lærebok, men en god opplagsbok. 
Fahs, Achim: Grammatik des Pali, Leipzig 1985 
Oppslagsbok med særlig god behandling av verb- 
bøyninger. 
Gair, James W. og Karunatillake, W.S.: A New Course in 
Reading Pali, Delhi 1998 

gjennom en begynner-bok og lest en god del tekster. 

ningsformer. 

Oberlies bygger pā Geiger og supplerer denne. 

Reissmiiller, Heinz: Pali-Ubungen. Sprachbeispiele aus den 
Sammlungen der Reden des Buddha, München 2009 
Begge bøkene til Reissmiiller er gode og nyttige for 
den som leser tysk. 
Warder, A.K.: Introduction to Pali, London 1963 
Warder er og blir den beste og mest grundige 


194 


læreboken i pali. Denne boken må du bare ha! Nå som 
du kjenner en del viktige grammatikkbegreper, vil jeg 
anbefale at du begynner på Warders bok. 

Dufour tar ikke med så mange oppslagsord, men gir 
gode definisjoner av de ordene som er inkludert. 

Malalasekera, G.P.: Dictionary of Pali Proper Names, 

(1937-38) bd. 1-2, London 1974, finnes også på nett: 
http://www.palikanon.com/english/pali names/dic idx.html 
En klassiker med detaljert informasjon om alle 
personer og steder omtalt i palilitteraturen. 

Mylius, Klaus: Wörterbuch Pali-Deutsch, Wichtrach 1997 
Hendig og god ordbok med mye informasjon. 

Nyanatiloka: Buddhist Dictionary, Colombo 1952/1972 

Nyanatiloka: Buddhistisches Wörterbuch, Stammbach-Herrn- 

schrot, 1999 
Både den engelske og den tyske utgaven av Nyana- 

tilokas bok inneholder fyldige definisjoner av sentrale 
buddhistiske begreper. 

Rhys Davids, T.W. og William Stede: Pali-English Dictionary 
(1921-25), Pali Text Society, London 1972, også på nett: 
http://dsal.uchicago.edu/dictionaries/pali/ 

Dette er den største og beste pali-ordboken, med 
mange eksempler og definisjoner. Denne bør du ha 
hvis du vil lese mer pali. 


196 


abhijjha 


Ordliste 


grådighet 


abhinandint som søker nytelse 


abyāpajja 
aham 
ājīvo 
akaraņam 
akusala 
anålayo 
anapāvinī 
anātura 
angam 
aūgika 
aūta 
anukampā 
anussuka 
anveti 
appamāņa 
arahā 
arafifiam 
ariya 
ariyasåvako 
asammiilho 
asesa 

asmi 
asoka 

attå 


uten hat, uten vold, uten motvilje 
jeg 

levebrød, levevei 
ikke-gjøring, det å ikke gjøre 
dårlig, usunt, skadelig 

det å slippe taket i 

som ikke går bort 

sunn, frisk 

ledd, del, faktor 

leddet, delt, med faktorer 
annen 

medfølelse 

uten grådighet 

følger 

grenseløs 

ærverdig 

skog 

edel 

en elev av Buddha 

uten vrangforestillinger 

uten rest, dvs. fullstendig, fullt og helt 
jeg er 

uten sorg 

seg selv 

attha åtte 
attham fordel, nytte 
atthafigika āttedelt, åtteleddet 


atthi han/hun/den/det er 
ātura syk, usunn 

avera uten hat 

averino ikke hatende 

ayam denne, dette 

bahu mange 

bhagavā Mesteren 

bhāsati snakker, taler 
bhavati er 

bhavo tilblīvelse 


bhikkhu munk 

Buddho Buddha, den oppvāknede 
byāpādo hat, ondskap, motvilje 

ca og 


cågo avkall 

cakkam hjul 

carati går, vandrer 
cårikam vandring 
catuttha den fjerde 

ce hvis 

ceto sinn, tanke 
cetanā intensjon, hensikt 
cetayati tenker, har til hensikt 
chāyā skygge 

cittam sinn, tanke 
damayati — temmer 

dåru tre, ved 

desita 
devo 
diså 
ditthi 
dhammo 
divo 


undervist 

gud 

retning, himmelretning 

syn, mening, forståelse 

læren, Buddhas lære, lov, fenomen, ting 
dag 


domanassam smerte i sinnet, nedtrykthet, deprimerthet 


doso 
dukkha 
dukkham 
dutiya 
dutiyam 
eka 

esa 

etam 
etarahi 
etam 
eva 
evam 
evamevam 
gacchati 
gāminī 
ganhati 
hi 

hita 

hoti 
iccham 
idha 

iti 


hat 

vondt, lidelsesfylt, utilfredsstillende 
smerte, lidelse 

den andre 

for annen gang 

en 

dette 

dette 

nå, nå for tiden 

dette 

nettopp, bare 

slik 

nettopp slik (slik-slik) 
går 

gående, som går, som fører til 
griper 

for 

nytte 

er 

ønskende, den ønskende 
her 

sitat slutt, slik 

jana 

jarā 

jāti 

jīvati 
kammam 
kammanto 
kāmo 
karoti 
katama 
karanam 
kåyo 
khandho 
khema 
khemino 
kho 
kudācanam 
kusala 
labhati 
loko 
lonam 
maggo 
mahā 
mahaggata 
mano 
makkato 
manusso 
maraņam 
maya 

me 

mettā 


folk 

alderdom 

fedsel 

lever 

handling, kamma 
handling, gjerning, arbeid 
sanselighet, sanselige nytelser 
gjør, handler 

hvilken, hva, hvordan 
gjøring, det å gjøre 

kropp 

gruppe 

fredelig, trygt 

fredelige, trygge 

nemlig 

noensinne 

godt, sunt 

får 

verden, folk, mennesker 
salt 

vei 

stor 

stor, opphøyd 

sinn, tanke 

ape, apekatt 

menneske 

død 

laget 

kasusform av meg 
vennlighet, nestekjærlighet 

moho 
muficati 
mutti 

na 
nagaram 
nam 
namayati 
namo 
nandi 
nayati 
nettiko 
nibbānam 
nibbuta 
nirodho 
nirujjhati 
padam 
paduttha 
pahīna 
paridevo 
pafica 
pandito 


uvitenhet, forblindelse, vrangforestilling 
slipper 

frigjøring 

ikke 

by 

ham 

bøyer, retter ut 

bøying, hilsen. 

nytelse 

leder, fører 

en leder, en vanningsekspert 
nibbana (nirvana) 

har oppnådd nibbāna. 
slutt, opphør, avslutning 
tar slutt, opphører 

fot 

fordervet, ond 

forlatt 

klage 

fem 

vismann, en vis 


pafifiapemi jeg underviser 


påpa 

påpam 
pasanna 
patinissaggo 
patipadā 
patissato 
pavanam 


ond, ondt 

ondskap 

lys, avklaret, god 
avvisning 

vei 

med oppmerksomhet 
skog, li 

pharati 
pi 
pono 


gjennomtrenger 
også, dessuten 
igjen 


ponobhavika som forårsaker ny tilblivelse 


pubbe 
rāgo 

raso 

ratti 

sa 

sabba 
saccam 
sahagata 
sākhā 
sam- 
samādhi 
sammā 
sammaāti 
sampajāno 
samudayam 
samuddo 
samūhata 
sanantano 
sangho 
safikappo 
sankhittena 
saranam 
sāsanam 
sati 

satto 


før, før i tiden 

lidenskap, begjær 

smak 

natt 

han, en variant av 50. 

all, alt 

sannhet, faktum, kjensgjerning 
som har sammenheng med 
grein 

selv 

konsentrasjon 

fullkommen 

faller til ro 

med klar forståelse 

tilblivelse, årsak 

hav 

rykket opp, fjernet 

gammel, fra gammelt av, evig 
fellesskapet (av munker og nonner) 
hensikt, beslutning, tanke 
kort sagt 

tilflukt 

budskap, lære 
oppmerksomhet 

levende vesen 

sāvako elev, egentlig en lytter 


sesa rest 
settha styrt 
seyyathå liksom, på samme måte som 


seyyathidam nemlig, slik som dette, det vil si 
sītibhūta har blitt kjølig, har blitt sval, har kjølnet. 
50 han 

soko sorg 

sukham lykkelig 

sukhino lykkelige 

sukhitatta lykkelig til sinns 

susukham veldig lykkelig, meget lykkelig 

tacchako snekker 


tathå slik, likedan, på samme måte 
tatiya den tredje 

tatiyam for tredje gang 

tam det 

taņhā begjær 

tassa genitiv/dativ av ham 

tatra der 

tejanam pilskaft 

udakam vann 


upādānam involvering 
upasampadā påta seg noe, gjøre noe 
upāyāsā jammer 

uppajjati oppstår 


ussuka grådig 
usukāro pilmaker 
va liksom 

vā 

vācā 
vadati 
vahato 
vata 
vāyāmo 
veram 
verino 
vibhavo 
vigata 
viharati 
vimutti 
vinayo 
viññāņam 
vipula 
virāga 
viraja 
vuccati 
yam 
yattha 


eller 

tale 

sier, kaller 

trekkdyrets 

sannelig, virkelig 

bestrebelse, iherdig innsats 

hat 

hatende 

ikke-tilblivelse 

gått vekk 

lever, bor, ferdes 

frigjøring, frihet 

reglene som munker og nonner følger 
bevissthet 

stor, omfattende 

uten lidenskap, frihet fra lidenskap, lidenskapsløs 
uten urenhet 

kalles 

det som 

der hvor 

